Kertas Siasatan Kes Gangguan Seksual Ebit Lew Sudah Lengkap

Berhubung kes gangguan seksual membabitkan pendakwah popular, Ustaz Ebit Lew, kertas siasatan dilaporkan sudah lengkap dan dihantar ke Pejabat Peguam Negara untuk tindakan selanjutnya.

Memetik laporan Harian Metro, Pengarah Jabatan Siasatan Jenayah (JSJ) Bukit Aman Datuk Seri Abd Jalil Hassan berkata, pihaknya sedang menunggu maklum balas daripada Pejabat Peguam Negara tidak lama lagi.

BACA: Sebak Ziarah Keluarga Arwah Zulfarhan, Ebit Lew Hadiahkan Tiket Pakej Umrah

“Bagaimanapun kita juga meminta mereka yang mempunyai maklumat tambahan supaya dapat tampil membantu siasatan,” katanya.

Dalam pada itu, Abd Jalil berkata pendakwah itu difahamkan berada di luar negara melakukan kerja amal dan tiada keperluan untuk menahannya kerana tiada dalam senari notis merah Polis Antarabangsa (Interpol).

“Buat masa ini biarlah dia melakukan kerja kebaikan di luar negara kerana itu haknya jika dia ikut peraturan di negara terbabit ia tidak menjadi menjadi kesalahan.

Terdahulu, siasatan terhadap pendakwah berusia 37 itu dilakukan selepas pihak polis menerima laporan daripada beberapa individu mendakwa pendakwah itu melakukan gangguan seksual.

Malah, Ebit Lew telah pun dipanggil polis untuk dirakam keterangan berhubung penyebaran video gangguan seksual dikaitkannya pada 19 Ogos lalu.

Bagaimanapun, selepas selesai memberi keterangan Ebit mengatakan dakwaan itu berunsur fitnah kejam ke atas dirinya.


Beri Bantuan Kepada Mangsa Banjir, Netizen Risau Tengok Kasut Adira

Susulan bencana banjir melanda minggu lalu, ramai selebriti turun padang melakukan kerja pembersihan serta menghulurkan bantuan kepada mereka yang terjejas.

Tidak ketinggalan, penyanyi Adira Suhaimi turut tidak melepaskan peluang untuk menghulurkan bantuan kepada mangsa banjir di sekitar Bentong, Pahang.

Menerusi perkongsian di Instagram itu, Adira turut memuat naik gambar ketika menghulurkan bantuan makanan di sana.

Namun, apa yang lebih menjadi perhatian netizen apabila ada yang meluahkan rasa bimbang melihat kasut yang dipakai oleh Adira yang dikatakan tidak sesuai melawat tempat banjir.


Ardell Aryana Sertai Misi Di Syria, Tinggal Suami & Anak Demi Berjihad

Sudah lama rasanya tak dengar cerita tentang pasangan selebriti, Nadzmi Adhwa dan Ardell Aryana. Baru-baru ini, mereka turut turun padang memberi bantuan kepada mangsa-mangsa banjir.

Selepas membantu mangsa banjir, Nadzmi memaklumkan isterinya, Ardell berangkat ke Syria dan Lubnan untuk membantu rakyat disana pula.

Menerusi perkongsian di Instagra, Nadzmi meminta para pengikut mendoakan agar urusan isterinya di sana dipermudahkan dan selamat pergi serta pulang ke tanah air.

Perkongsian Nadzmi itu mendapat pelbagai reaksi daripada netizen yang mengagumi pasangan itu. Malah, ada yang mengatakan Ardell sangat beruntung mempunyai suami yang sentiasa menyokongnya.

Dalam pada itu, ada yang tidak dapat menaham sebak melihat anak pasangan itu iaitu Arwa Malaikha Urwa mengelap air mata Ardell yang mungkin sedih untuk meninggalkan anaknya.


Rita Rudaini Dedah Sebab Sering Bersuara Di Media Sosial

Sebut sahaja nama Rita Rudaini, umum mengetahui pelakon itu lantang bersuara dan sering memberikan pendapat secara terbuka di media sosial.

Baru-baru ini menerusi satu perkongsian di Insta Story, Rita mendedahkan dia pernah menerima banyak teguran supaya menutup mulut mengenai sesuatu isu. Rita bagaimanapun menegaskan dia bukan seorang individu yang suka melihat penindasan terutama melibatkan dirinya sendiri.

“Dari awal dulu, ada yang menegur saya..supaya tak payah lah bercakap, tak payah lah ambil tahu. Biarkan..Kita jaga kita sudah..

Saya bukan jenis yang suka tengok penindasan pada orang lain apatah lagi penindasan pada diri sendiri. Saya taknak jaga bontot saya sorang-sorang,” tulisnya.

Rita juga mendedahkan dia pernah menolak bayaran berlakon apabila mengetahui ada kru yang tidak mendapat bayaran. Rita turut menyifatkan mereka yang hanya mementingkan sendiri seperti syaitan bisu.

“Saya tak nak jaga bontot saya sorang-sorang. Maaf, saya bukan jenis yang pentingkan periuk nasi sendiri.

“Pada saya, orang yang membisu dan hanya jaga diri sendiri adalah mementingkan diri sendiri umpama syaitan bisu, sanggup tengok penderitaan orang lain asalkan diri tak terkena tempias,” tulisnya lagi.

Diakhir perkongsiannya itu, Rita turut mengatakan dia boleh sahaja duduk di rumah berdiam diri dan hanya melihat kesusahan orang lain kerana ia tidak menjejaskan kehidupannya.


Dira Abu Zahar Cipta Sejarah, Dilantik Timbalan Speaker Wanita Pertama DUN Melaka

Pada Pilihan Raya Negeri (PRN) November lalu, pelakon Datuk Dira Abu Zahar mencipta rekod sebagai selebriti pertama di Malaysia yang memenangi kerusi Dewan Undangan Negeri (DUN).

Nampaknya, Dira sekali lagi mencipta sejarah apabila dilantik sebagai Timbalan Speaker bagi DUN Melaka sekaligus menjadikan beliau sebagai wanita pertama dilantik memegang jawatan tersebut.

BACA: Dira Abu Zahar Bertanding PRN Melaka, Mohon Diberi Peluang Jadi Wakil Rakyat

Dira berkata perlantikan tersebut adalah sebagai penghormatan kepada wanita terutama golongan muda. Katanya lagi, dia akan memanfaatkan peluang yang diberikan serta berjanji akan menjalankan tugas dengan penuh amanah.

“Saya menganggap ini satu penghormatan untuk mengangkat pemimpin-pemimpin wanita muda di Melaka ini dan ini adalah peluang diberikan untuk saya jalankan tanggungjawab sebaiknya,

“Saya juga akan menggalas tanggungjawab ini dengan baik, saya mahu memberi satu aspirasi pemimpin wanita muda di luar sana bahawa apa juga kemungkinan boleh berlaku,” katanya.

Untuk rekod, Dira mula bergiat aktif dalam dunia politik sejak 2015, beliau juga merupakan pemegang Sarjana Dasar Awam Universiti Malaya.


“Kami Tak Langgar SOP, Video Tular Itu Baru Lepas Sesi Fotografi”

Sejak semalam hangat diperkatakan mengenai majlis perkahwinan selebriti popular, Kamal Adli dan Uqasha Senrose yang didakwa melanggar prosedur operasi standard (SOP).

Menjelaskan mengenai dakwaan tersebut, adik kepada Uqasha iaitu pelakon Raysha Rizrose berkata majlis kakaknya itu tidak melanggar SOP dan video tular itu adalah selepas sesi fotografi.

“Sebenarnya tiada istilah melanggar SOP pun sebab jumlah tetamu yang hadir memang sangat terhad dan mengikut garis panduan yang ditetapkan kerajaan.

“Tetamu yang datang pada hari itu hanya kaum keluarga dan rakan terdekat sahaja. Mereka yang datang wajib menjalani ujian saringan RTK Antigen, lengkap dua dos vaksin Covid-19, memakai pelitup muka, mengimbas kod MySejahtera dan kanak-kanak tidak dibenarkan hadir.

“Nak dijadikan cerita, video yang tular itu berlaku selepas sesi sesi fotografi dengan pengantin. Jadi, ketika itu memang saudara-mara serta kenalan rapat ada yang membuka pelitup muka sekejap,” katanya.

Sedia memberi kerjasama jika dipanggil pihak polis, Raysha berkata dia percaya rata-rata yang hadir mempunyai kesedaran tinggi terhadap bahayanya virus itu apatah lagi sudah dua tahun Malaysia berdepan pandemik.

“Perkahwinan Kamal dan Uqasha yang berlangsung tempoh hari adalah hasil kerjasama dengan Astro yang juga dikenali sebuah stesen TV yang sangat pentingkan SOP.

“Bagi saya, kalau buat majlis makan-makan atau kenduri di rumah pun, takkanlah kita semua mampu menjaga penjarakan selama 24 jam. Ia sesuatu yang tidak boleh dikawal. Namun, sudah tentulah masing-masing mempunyai kesedaran dan tanggungjawab untuk memastikan diri berada dalam keadaan yang baik selain memakai pelitup muka dan mematuhi SOP.

“Takkan masa nak makan pun kita masih nak pakai pelitup muka? Sesi bergambar pun ada tetamu yang memilih pakai pelitup muka serta tidak untuk merakam detik bahagia dengan pengantin. Jadi saya ingin tegaskan tiada istilah tidak mengikut SOP,” katanya.

Terdahulu, polis Diraja Malaysia (PDRM) membuka kertas siasatan susulan tular video majlis perkahwinan pasangan terbabit di Genting Highlands yang tidak mengikut SOP.


Persediaan Nak Bersalin, Neelofa Jalani Sesi Fisioterapi

Perkongsian selebriti popular Neelofa di Insta Story baru-baru ini menjadi perhatian ramai apabila memuat naik perkongsian menjalani sesi fisioterapi.

Difahamkan, Neelofa menjalani fisioterapi sebagai persediaan kelahiran bayi sulungnya sekaligus memberi bayangan dia bakal melahirkan zuriat pertamanya tidak lama lagi.

“Saya kini dalam perjalanan untuk hadir ke sesi fisioterapi yang dilakukan dua kali seminggu. Sudah hujung-hujung kan (bakal melahirkan). Semoga dapat membantu,” katanya.

Sejak Julai lalu, hangat diperkatakan mengenai desas-desus bekas pengacara MeleTOP itu sedang berbadan dua. Malah, turut tersebar gambar memaparkan dia kerap memegang bahagian perutnya.

Bagaimanapun, sehingga kini masih tiada pengumuman rasmi mengenai perkhabaran gembira itu daripada Neelofa mahupun suaminya, PU Riz.

Neelofa dan Haris mendirikan rumah tangga di sebuah hotel terkemuka di ibu negara pada 27 Mac lalu.


“Bajet Mat Saleh? Aku Memang Mat Saleh”

Baru-baru ini, pelakon Amelia Henderson ada membuat Instagram Live bersama para peminatnya. Bagaimanapun, ada cerita tak sedap di dengar apabila ada netizen meninggalkan komen melabel pelakon itu bajet seperti mat saleh.

Netizen itu turut menegur Amelia supaya bercakap dalam bahasa Melayu. Komen netizen itu membuatkan Amelia bingung seketika.

Tidak melatah dengan dakwaan tersebut, dalam keadaan tersenyum Amelia berkata dia sememangnya mat saleh serta mempersoalkan kembali maksud individu berkenaan mengenai kenyataan bajet mat saleh yang dilemparkannya itu.

“Bajet mat salih? Bro, aku memang mat salih like, what do you mean? Saya bingung sekarang. Kalian semua, saya berketurunan separuh orang Scotland, suku orang India, suku orang Sri Lanka,” katanya.

Menerusi sesi Live itu, Amelia turut menjelaskan dia sememangnya bercakap dalam bahasa Inggeris sejak kecil lagi.

Diakhir video itu, Amelia berkata dia tidak memarahi individu tersbeut tetapi meminta untuk berfikir terlebih dahulu sebelum meninggalkan komen sedemikian.

Difahamkan, ibu Amelia merupakan seorang doktor gigi yang berketurunan India dan Sri Lanka bernama Jaya Rudralingam. Bapanya pula seorang arkitek yang berketurunan Scotland bernama Graham Henderson.


Netizen Puji Tokti ‘Humble’ Tegur Guru Gimnas Zaman Sekolah

Baru-baru ini, penyanyi nombor satu negara iaitu Datuk Seri Siti Nurhaliza turut turun padang menghulurkan bantuan kepada mangsa banjir di kampung halamannya, Kuala Lipis, Pahang.

Menerusi satu perkongsian, Siti turut memuat naik video dimana dia bertemu dengan salah seorang gurunya ketika menyertai sukan gimnas sewaktu di sekolah.

Namun, apa yang lucunya apabila gurunya tidak mengenali siapa yang datang memberikan bantuan kerana Siti memakai pelitup muka. Kemudian, Siti sendiri yang menegur dan mencuit gurunya berbangsa Cina itu terlebih dahulu.

Kata Siti lagi, ada seorang pakcik memaklumkan bahawa individu yang menegurnya adalah Siti Nurhaliza barulah cikgunya itu tersedar dan bertanya khabar.

Perkongsian Siti itu mendapat pelbagai reaksi daripada netizen yang memuji sikap rendah diri penyanyi itu yang masih mengingati gurunya meskipun sudah berjaya. Malah, ramai yang memuji kecomelan penyanyi itu serta terhibur melihat Siti mencuit gurunya.


Fadzil Zahari Tiada Niat Persenda ATM, Polis

Perkongsian pelakon dan penerbit Fadzil Zahari di Instagran baru-baru ini menjadi perhatian ramai apabila dituduh mempersendakan pasukan keselamatan negara.

Menyangkal tuduhan tersebut, Fadzil berkata niatnya hanya mahu membantu mencari insan yang sudi berkongsi wang bagi membeli jentera sama untuk ketika kecemasan terutama jika berlaku banjir.

BACA: Didakwa Perli Pasukan Penyelamat, Caprice & Fadzil Zahari Kena Sound Dengan Bekas Pegawai TUDM

“Niat saya sudah disalah erti. Tiada langsung terdetik dalam hati mahu mempersendakan pasukan keselamatan negara.

“Niat saya mahu mencari orang yang dapat berkongsi membeli jentera yang boleh digunakan ketika kecemasan. Saya mohon maaf jika ada yang terasa hati dengan hantaran yang dimuat naik mengenai bot polis dan bomba.

“Bagi yang komen umpama saya sindir Angkatan Tentera Malaysia (ATM) boleh tengok semula gambar berkenaan. Ia tidak kaitan dengan aset jabatan berkenaan,” katanya.

Dalam pada itu, Fadzil juga berharap berpeluang untuk bertemu dengan bekas tentera yang dikenali Capt Raiez yang membuat satu hantaran dalam aplikasi Tik Tok menegur tindakannya dan penyanyi rap, Caprice.

Kata Fadzil lagi, Capt Raiez sudah pun menghubunginya selepas dia membuat permohonan maaf di IG beberapa hari lalu.

“Saya akui mungkin ada kesilapan saya. Pemahaman saya berbeza ketika memuat naik hantaran berkenaan. Namun, pemahaman orang lain pula jadi lain, jadi saya dengan rendah diri ingin mohon maaf atas kekhilafan,” katanya.

Terdahulu,  perkongsian penyanyi rap, Caprice dan Fadzil Zahari yang memuat naik gambar aset dan kenderaan yang digunakan oleh agensi keselamatan. Susulan perkongsian itu, ada yang mendakwa posting tersebut ada ‘double meaning’ seolah mempersoalkan keberadaan aset-aset agensi keselamatan.


“Saya Sedia Beri Kerjasama Kepada Pihak Polis”

Sejak semalam hangat diperkatakan mengenai majlis perkahwinan Uqasha Senrose dan Kamal Adli Genting Highlands pada 15 Disember lalu yang didakwa melanggar prosedur operasi standard (SOP).

Memetik laporan Harian Metro, pengarah terkenal, Michael Ang berkata dia sedia untuk memberi kerjasama kepada pihak polis mengenai isu tersebut. Kata Michael lagi, setakat ini tiada tetamu dimaklumkan positif Covid-19.

“Saya ada ketika majlis malam berinai dan resepsi Uqasha dan Kamal yang berlangsung di Genting Highlands. Setahu saya semua yang hadir perlu menjalani ujian saringan Covid-19 terlebih dahulu.

“Sudah tiga minggu majlis terbabit berlangsung dan Alhamdulillah tiada tetamu yang disahkan positif Covid-19 atau dimaklumkan saya kontak rapat dengan tetamu yang hadir. Semua yang hadir juga wajib mengimbas kod MySejahtera sebelum memasuki perkarangan dewan.

“Seandainya saya dipanggil untuk memberi keterangan saya sedia beri kerjasama kepada pihak polis bagi memudahkan proses siasatan dilakukan,” katanya.

Dalam pada itu, Michael berharap tiada pihak cuba perbesarkan isu tersebut kerana ada lagi isu lebih penting perlu diberi perhatian.

“Saya rasa kes banjir dan rompakan yang berlaku di negara ini perlu lebih diberi perhatian. Tapi kalau wujud kluster Covid-19 pada majlis terbabit boleh lah jika nak ambil perhatian” katanya.

Pada 27 Disember lalu, polis menerima satu laporan berhubung video tular majlis perkahwinan Uqasha dan Kamal yang didakwa tidak mengikut SOP.

Malah, tular video dimana ada tetamu yang hadir tidak memakai pelitup mika serta tidak mengamalkan penjarakan sosial.


Dua Bulan Sebelum Kahwin Usop Jadi Panas Baran, Cepat Naik Angin

Tinggal dua bulan sahaja lagi bakal mendirikan rumah tangga pada Februari depan, penyanyi Usop mendedahkan dirinya kini mula berubah sikap menjadi pemarah.

Bimbang dengan perkara itu, Usop berkata dia merasai perubahan tersebut sejak bertunang dengan kekasih hatinya, Nur Fatihah Md Hashim pada November lalu.

BACA: “Usop Tak Putus Asa Walau Kena Reject, Berani Jumpa Family Saya”

“Dulu saya ni bukan seorang yang panas baran, tapi bila sudah bertunang ni tak tahu kenapa selau panas hati.

“Tapi kena kawal la sebab bagi pendapat saya, apabila kita nak menghalalkan hubuungan dengan seseorang itu banyak dugaan datang.

“Kita sebagai pasangan kena banyak bersabar dan bertolak ansur. Sebab nak berkahwin ni bukan untuk sehari dua tapi untuk selama-lamanya,” katanya.

Dalam pada itu, Usop berkata tunangnya banyak mengubah penampilan dan pembawakan diri serta mengajar untuk memperbaiki diri.

“Fatihah banyak menegur saya, dulu penampilan saya selekeh berbanding sekarang. Dia kata saya kena menjaga penampilan sebagai seorang artis dan saya pun mula berubah sikit-sikit.

“Lepas tu kadang-kadang saya ni jenis blur. Jadi apabila saya ada slow je Fatihah akan tegur cakap tak boleh macam itu dan ini, dia banyak mengajar saya juga,” katanya.

Berkongsikan mengenai persiapan perkahwinannya, Usop berkata meluahkan rasa syukur segala persiapan telah pun dilaksanakan.

Terdahulu, Usop dan Fatihah mengikat tali pertunangan secara tertutup pada 4 November lalu Butterworth, Pulau Pinang. Pasangan itu bakal mendirikan rumah tangga pada Februari 2022.


Didakwa Langgar SOP, Polis Siasat Majlis Kahwin Selebriti Terkenal

Majlis perkahwinan pasangan selebriti terkenal di Genting Highlands menjadi bualan ramai apabila tular video majlis berkenaan didakwa tidak mematuhi prosedur operasi standard (SOP).

Ketua Polis Daerah Bentong, Superintendan Zaiham Mohd Kahar, berkata pihaknya menerima laporan berkaitan kejadian mengenai majlis berkenaan dan sudah pun membuka kertas siasatan berhubung video tular itu.

Menurut siasatan polis, majlis itu berlangsung kira-kira jam 8.30 malam pada 15 Disember lalu dan ada tetamu yang tidak memakai pelitup muka serta tidak mengamalkan penjarakan sosial.

Katanya lagi, pihak polis akan mengesan dan mengenal pasti kesemua individu yang hadir dalam majlis tersebut.

“Keadaan tersebut dilihat telah melanggar SOP Fasa Empat Pelan Pemulihan Negara (PPN),” katanya.

Kes disiasat di bawah Perkara 17 Peraturan-Peraturan Pencegahan dan Pengawalan Penyakit Berjangkit (PPDPPB) 2021.


Paru-Paru Mungkin Ditebuk, Ebby Yus Mohon Doa Orang Ramai

Berdepan satu demi satu dugaan, pelakon dan pelawak Ebby Yus diduga lagi apabila dimasukkan ke Hospital Kuala Lumpur sejak empat hari lalu disebabkan masalah paru-paru berair.

Bukan mahu simpati, Ebby berkata dia mengharapkan doa yang baik-baik daripada orang ramai. Ujarnya, ada kemungkinan paru-paru perlu ditebuk untuk keluarkan air.

“Keadaan sekarang okey. Doktor cuma cakap paru-paru saya ada air dan setakat ini, saya perlu ditahan di hospital untuk rawatan lanjut.

“Harap-harap keputusan imbasan nanti ‘bersih’. Kalau tidak, besar kemungkinan, paru-paru kena cucuk atau tebuk untuk keluarkan air bagi mengelakkan apa-apa jangkitan yang lebih teruk.

“Saya harapkan orang ramai mendoakan kesejahteraan dan kesembuhan saya. Saya taknaklah orang cakap saya cerita ini sebab nak raih simpati tapi saya percaya dengan kuasa doa, insya-Allah semuanya akan baik-baik sahaja,” katanya.

Reda dengan setiap dugaan menimpa dirinya, Ebby berkata dia percaya apa yang berlaku ada hikmah dan Allah yang menentukan segalanya.

“Saya reda dengan takdir Allah. Tapi, saya reda bukan bermakna saya berpeluk tubuh. Saya percaya apa yang berlaku, ada hikmahnya.

“Kita merancang tetapi yang tentukan segala-galanya Allah SWT. Kalau Dia izinkan rasa sakit itu sembuh atau kepayahan hidup itu diangkat, dengan izin-Nya pasti ia akan berlaku,” katanya.


Tak Mahu Longgok Di PPS, DSV Edar Sendiri Bantuan Kepada Mangsa Banjir

Usahawan kosmetik, Datuk Seri Vida mengambil inisiatif turun padang menghulurkan sendiri bantuan terus kepada mangsa banjir kerana bimbang bantuan tidak diagihkan secara terus.

Menurut Vida, pada awalnya dia menghantar bantuan ke Pusat Penempatan Sementara (PPS) namun dia risau adakah barangan tersebut akan diterima oleh mangsa banjir.

BACA: DSV Mengamuk Di IG, Mohon Beri Bantuan Kepada Mangsa Banjir Di Dengkil

“Pada mulanya saya agih bantuan di PPS dan separuhnya terus kepada mangsa tetapi saya rasa tidak puas hati apabila meletakkan barang di PPS.

“Hari pertama memang saya longgokkan barang di PPS dan mula terfikir bantuan akan pergi kemana dan adakah akan diterima mangsa. Disebabkan tidak puas hati, saya terus hantar di pintu rumah mangsa banjir,” katanya.

Kata Vida lagi, dia tidak mampu untuk mengagihkan bantuan tersebut secara sendiri namun meluahkan rasa syukur ramai penghantar makanan turut membantu.

“Apabila tidak puas hati, saya mengambil keputusan untuk terus edar bantuan dari rumah ke rumah. Memang ambil masa tetapi mujur ada bantuan daripada ramai penghantar makanan.

“Bagi saya, jika ada kemampuan untuk mengagihkan bantuan seperti makanan, bantal dan tilam ke rumah-rumah mangsa, lakukanlah,” katanya.

Baru-baru ini, Vida menghulurkan bantuan kepada penduduk di Kampung Chemperai, Dengkil bersama pasukannya yang turut disertai dua anaknya, Kacak dan Cik B.


“Jangan Paksa Saya Tunjuk Di Media Sosial, Ini Privasi Saya”

Usahawan sensasi, Ahmad Iqbal Zulkefli menjelaskan ada menghulurkan bantuan buat rakyat Malaysia yang terjejas akibat banjir namun enggan menghebohkan di media sosial

Menerusi satu perkongsian di Insta Story, Iqbal bagaimanapun berkata dia lebih mengutamakan mereka yang ada di depannya tanpa mengira bangsa atau dari negara mana.

BACA: Ahmad Iqbal Mahu Pulang Ke Malaysia Nak Jenguk Tempat Banjir

“Ramai yang berkata kepada saya, rakyat Malaysia ramai yang susah. Bantulah orang Malaysia. Begini, apa yang ada di depan saya, yang mahu saya bantu.

“Saya utamakan dahulu. Tidak kira mereka dari negara mana, kerana mereka juga manusia. “Bantuan ke Malaysia juga saya bagi cuma jangan memaksa saya untuk menunjukkan di media sosial. Ini privasi saya,” tulisnya.

Dalam pada itu, Iqbal berkata dia lebih selesa memberi bantuan sendiri atau melalui orang yang dipercayai apatah lagi bimbang jika ada puhak yang cuba mengambil kesempatan.

“Oleh kerana banyak juga yang tidak jujur, banyak yang meminta perkara yang bukan keperluan. Saya lebih senang memberikan bantuan dengan tangan saya sendiri ataupun, orang yang saya percaya untuk menghulurkannya,” katanya.


Diduga Lagi, Ebby Yus Dimasukkan Ke Hospital

Berdepan ujian apabila rumahnya di Hulu Langat musnah akibat musibah banjir baru-baru ini, pelakon dan pelawak Ebby Yus diduga lagi apabila dimasukkan ke hospital sejak empat hari lalu.

Memetik laporan Harian Metro, Ebby memaklumkan dia dimasukkan ke hospital selepas banjir berlaku baru-baru ini. Bagaimanapun, pelakon berusia 56 tahun itu tidak mendedahkan di hospital mana dia ditahan.

“Saya dalam hospital, sudah empat hari masuk. Selepas banjir tempoh hari, saya masuk hospital,” katanya.

Ditanya mengenai punca dia ditahan, Ebby berkata dia juga masih menantikan maklumat daripada hospital. Ebby ketika dihubungi hanya membalas menggunakan mesej suara dan kedengaran suaranya agak lemah.

“Tak boleh nak cakap lagi sekarang ini sebab doktor masih tengok dan belum mendapat jawapan. Petang ini, saya akan jalani ujian imbasan X-Ray,” katanya.


Belum Habis Pantang, Wawa Zainal Redah Banjir Untuk Hulur Bantuan

Jika sebelum ini Wawa Zainal menjadi perhatian ramai apabila berkasut tumit tinggi selepas seminggu bersalin, kali ini pelakon ini meredah banjir pula walaupun belum habis berpantang.

Difahamkan, Wawa yang baru sahaja 24 hari berpatang berkongsikan video di Instagram memaparkan dirinya menghulurkan bantuan kepada mangsa banjir di Puchong pada Jumaat lalu.

BACA: Baru 8 Hari Pantang Dah Kerja, Wawa Zainal Dipuji Wanita Hebat

Wawa berkata dia turun padang bagi menyelami perasaan mangsa banjir, malah suaminya, Aeril Zafrel turut merestuinya.

“Saya turun padang sebab mahu merasai pengalaman dan tengok sendiri keadaan masyarakat yang ditimpa banjir.

“Tidak ada apa-apa yang perlu dirisaukan sebab saya masih lagi jaga pantang (selepas bersalin). Malah, suami juga merestui tindakan saya,” katanya.

Dapat melihat sendiri keadaan lokasi yang terlibat banjir, Wawa berkata keadaannya sangat teruk dan segala harta benda rosak.

“Saya tengok sendiri keadaan rumah penduduk kampung. Mereka memang memerlukan bantuan terutama barang-barang seperti tilam, bantal dan lampin bayi.

“Kalau soal bantuan makanan, mereka sebenarnya sudah banyak menerima bantuan. Saya ada juga beri sumbangan dalam bentuk makanan, tetapi sekarang mereka lebih memerlukan tilam dan bantal,” ujarnya.

Meskipun ramai yang memuji semangatnya, namun ada segelintir netizen meluahkan rasa bimbang dengan kesihatannya yang masih dalam tempoh berpantang.

Dalam pada itu, ada netizen mempersoalkan apa yang pelakon itu cuba buktikan dengan berbuat demikian sedangkan dia mempunyai ramai kakitangan yang boleh turun padang.


Cantik Berhijab Di Tanah Suci, Peminat Doakan Uqasha Senrose Terus Istiqamah

Umum mengetahui, pasangan selebriti Uqasha Senrose dan Kamal Adli kini berada di Tanah Suci Mekah menunaikan ibadah Umrah pertama kali sebagai suami isteri.

Menerusi Instagram, pasangan itu tidak lokek berkongsikan momen istimewa mereka ketika menziarahi tempat menarik di sana.

BACA: Kamal Adli & Uqasha Berangkat Tunai Umrah, Bawa Doa Untuk Mangsa Banjir

Turut menjadi perhatian, Kamal Adli ada memuat naik fotonya bersama isteri sedondon memakai busana merah hati melawat Masjid Quba dan Bukit Uhud.

Perkongsiannya itu mendapat pelbagai reaksi daripada netizen yang memuji Uqasha lebih cantik berhijab dan mendoakan agar pelakon itu terus istiqamah untuk bertudung.

Terdahulu, Uqasha dikecam teruk oleh netien apabila membuat keputusan untuk tidak lagi berhijab pada tahun 2016 selepas tiga tahun bertudung.

Dua minggu lalu, Kamal dan Uqasha mengejutkan ramai apabila mengumumkan sudah sebulan mendirikan rumah tangga apabila selamat diijabkabulkan pada 5 November lalu.


Cuci Rumah Mangsa Banjir, Baju Putih Nabila Razali Jadi Perhatian

Seminggu berlalu, banjir di beberapa buah negeri sudah pun semakin surut dan kerja-kerja pembersihan mula dijalankan yang turut dibantu oleh orang ramai.

Tidak ketinggalan, para selebriti juga turut ringan tulang membantu membersihkan rumah mangsa banjir termasuklah pelakon dan penyanyi Nabila Razali.

Menerusi satu perkongsian di Instagram, hujung minggu lalu Nabila turun padang membersihkan rumah mangsa terjejas di Sungai Lui, Hulu Langat, Selangor.

Nabila berkata tidak mengapa jika tidak dapat menghulur bantuan dari segei duit sebaliknya datang untuk membantu membersihkan rumah mangsa yang terjejas.

Bagaimanapun, lain yang menjadi perhatian netizen apabila mata netizen lebih tertumpu pada baju kemeja putih yang dipakai oleh penyanyi itu.

Kata netizen, baju yang dipakai oleh Nabila itu dikatakan tidak sesuai apatah lagi untuk melakukan kerja-kerja pembersihan.

Namun, ada yang mengatakan ianya perkara remah dan tiada masalah pun untuk memakai baju tersebut asalkan selesa untuk dipakai.


Tunai Janji, Ajak Shiro Ambil Smart TV Di Rumah Beri Kepada Mangsa Banjir

Pelawak dan juga penyampai radio, Ajak Shiro mengotakan janji apabila dia memberi televisyen miliknya kepada sebuah keluarga yang menjadi mangsa banjir di Jelebu, Negeri Sembilan.

Baru-baru ini turut turun padang mengagihkan sumbangan daripada orang ramai, Ajak sempat meluangkan masa dengan penduduk.

BACA: Lama Idam Nak Rumah Sendiri, Ajak Shiro Bina Rumah Untuk Bapa

Seorang warga emas telah menceritakan mengenai keadaan rumahnya yang musnah ditenggelami air termasuklah televisyen yang hilang kerana dihanyutkan ketika banjir. Simpati dengan keluarga itu, Ajak berjanji untuk membawa televisyen kepada mereka.

Tidak hanya bercakap kosong, Ajak mencabut televisyen miliknya di rumah, kemudian kembali ke rumah warga emas tersebut untuk menyerahkan televisyen berkenaan.

Menerusi perkongsian di Instagram, Ajak juga dulihat turut membawa beberapa barangan keperluan hasil sumbangan orang ramai untuk diagihkan kepada mangsa banjir.

Perkongsian Ajak itu mendapat pelbagai reaksi daripada rakan artis dan netizen yang memuji sikap murah hati pelawak itu serta mendoakan agar dimurahkan rezeki kerana membantu mereka yang memerlukan.


Digelar Betina, Baby Shima Terkilan Dituduh Guna Duit Haram Bantu Mangsa Banjir

Mengambil inisiatif sendiri dengan menghulurkan sumbangan kepada mangsa banjir melalui jualan baju terpakai di aplikasi TikTok, bagaimanapun tindakan Baby Shima itu dikecam hebat oleh netizen.

Penyanyi berusia 26 tahun itu juga turut terkilan apabila ramai melemparkan kata-kata kesat kepadanya sehingga ada yang menuduh hasil jualan pakaian yang diperolehnya itu adalah duit haram.

BACA: Akui Lebih Dihargai Di Indonesia, Baby Shima Nafi Nak Tukar Warganegara

“Ramai yang ambil kerja Tuhan. Bila saya menari, ramai yang kecam. Bila saya bantu mangsa banjir pun saya tetap dimaki dengan teruk. Mungkin nama Baby Shima sesuai untuk dikecam,” katanya.

Kata Shima lagi, dia tidak faham mengapa dirinya dikeji oleh netizen meskipun dia melakukan kerja kebajikan. Ujarnya lagi, jika buat bantuan secara senyap pasti ada mulut yang akan mengata juga.

“Manusia bila kita tunjuk kita sedang bantu orang, dituduh kita riak. Kena hina hanya kerana kekurangan diri sendiri.

“Bila kita bantu senyap-senyap, kata kita tidak turun padang. Pada semua jangan menilai apa yang didermakan melalui kesalahan seseorang itu atau disebabkan penampilan mereka. Kita semua manusia biasa, tiada hak untuk menilai orang itu baik atau tidak,” katanya.


Hamil Anak Sulung, Ernie Zakri Tak Dapat Tahan Diri Kunyah Ais

Kebiasaannya ibu mengandung pasti akan mengidam sestuau atau mempunyai tabiat pelik sepanjang tempoh kehamilan termasuklah penyanyi Ernie Zakri.

Ernie berkata dia tidak mengidam makanan yang pelik-pelik sebaliknya tetapi sukar menahan diri daripada mengunyah ketulan ais.

BACA: Sarat Hamil 7 Bulan, Ernie Zakri Turun Padang Bantu Mangsa Banjir

“Setakat ini Alhamdulillah saya tak ada mengidam benda yang pelik, semuanya yang mudah-mudah sahaja. Cuma saya rasa habit yang saya perlu stop ialah mengunyah ais.

“Benda begini saya tak pernah buat sebelum ini, saya pun kurang minum ais sebab menyanyi. Tetapi waktu menganding ni, benda itu jadi macam snek dan minta ais setiap hari. Selalunya orang akan tanya nak keropok? Tapi suami akan tanya nak ais?” katanya.

Dijemput sebagai menyanyi bersama kumpulan Sa.Ya semalam, Ernie gembira apabila diberi peluang untuk beraksi di atas pentas walaupun usia kandungan kini sudah mencecah tujuh bulan.

“Of course penat dan rasa mengah itu dialami oleh semua ibu hamil. Tapi waktu trimester pertama dan kedua saya memang banyak berehat, jadi apabila dapat bekerja saya rasa gembira,” katanya.

Ernie dan Syamel mendirikan rumah tangga pada 26 Mac lalu. Pasangan itu mendedahkan bakal menimang cahaya mata sulung perempuan tidak lama lagi.


Wahid Senario Banyak Habiskan Masa Di Masjid

Dilihat semakin menyepi dari dunia hiburan, pelawak Wahid Senario berkata dia kini lebih banyak menghabiskan waktunya di masjid.

Bagaimanapun, Wahid berkata dia masih menerima tawaran sekiranya ada dan mengakui lebih selesa tinggal di Ipoh, Perak.

“Namun, itu tidak bermaksud saya dah meninggalkan segala aktiviti seni kerana saya masih menerima tawaran aktiviti hiburan sekiranya ada.

“Namun, saya selesa tinggal di Ipoh, Perak. Memang saya sasarkan duduk di Ipoh sejak dulu walaupun ada kerjaya di Kuala Lumpur. Selepas dapat anak kedua, saya balik semula ke Ipoh.

“Sebenarnya selepas kahwin, saya bawa isteri ke Kuala Lumpur. Dia asal Ipoh dan bila tinggal di Kuala Lumpur, dia jadi serabut kepala. Bayangkan nak beli bawang pun kena beli di tempat yang besar,” katanya.

Dalam pada itu, Wahid mengakui pernah ‘dimarahi’ anaknya kerana berkongsi kisah penghijrahannya kepada masyarakat. Ujarnya, anaknya kurang selesa apabila cerita perubahan imejnya menjadi perhatian.

“Saya kata kepada mereka, nak buat macam mana kerana orang sering bertanya dan saya kena jelaskan perkara sebenarnya.

“Apapun ini tuntutan agama dan kita kena buat benda ini. Sebagai individu milik masyarakat yang orang kenal, apabila tengok kita berubah, pergi masjid, pasti orang kaitkan dengan benda ini.

“Bagi saya sama ada kita betul-betul nak berubah 100 peratus atau 50 peratus, terserahlah. Yang penting kita kena buat benda ini. Sebagai seorang bapa, dapat tunjuk sikit pun okeylah bagi saya,” katanya.


Bakal Naik Pelamin Kali Kedua, Mak Wan Latah Sempat Tunai Umrah

Bakal menamatkan zaman janda pada 15 Januari depan, pelakon veteran Mak Wan Latah meluahkan rasa syukur apabila diberi rezeki untuk menunaikan umrah buat kali kedua

Berangkat ke Tanah Suci malam tadi, Mak Wan atau nama sebenarnya Halimaton Saadiah Mohd Daud berkata dia mahu fokus dalam melakukan ibadah walaupun sedang dalam persiapan menanti hari bahagia.

“Alhamdulillah, akhirnya saya dan adik dapat tunaikan ibadah umrah. Ini merupakan kali kedua saya menunaikan umrah, jadi dah tahu apa yang sepatutnya dibawa.

“Memang tak dapat nak gambarkan bagaimana perasaan saya apabila diberi peluang sekali lagi untuk ke sana. Saya ni pendosa, seorang yang tak sempurna tapi mungkin Allah mendengar doa saya,” katanya.

Berkongsi cerita mengenai persiapan hari bahagianya, pelakon berusia 60 tahun itu berkata dia dan bakal suami merancang untuk mengadakan majlis pernikahan secara sederhana di kampung halamannya, di Ipoh, Perak.

“Saya buat ala kadar sahaja, lagipun sudah berumur, takut apa pula orang kata nanti. Tak boleh buat apa-apa sangat kerana masih terikat dengan beberapa pengambaran selepas itu,” katanya.


Dah Rancang Percutian Sejak 6 Bulan Lalu, Aliff Syukri Sedih Dikecam

Jika anda mengikuti Instagram Datuk Seri Aliff Syukri, pasti ramai tahu usahawan kosmetik itu kini sedang bercuti bersama keluarga ke Istanbul, Turki.

Bagaimanapun, menerusi satu perkongsian di Instagram, Aliff meluahkan rasa sedih apabila menjadi mangsa kritikan dan kecaman netizen kerana dia pergi bercuti. Kata Aliff lagi, dia sudah merancang percutian tersebut sejak enam bulan lalu.

BACA: Negara Dilanda Musibah, Netizen Minta Aliff Syukri Simpan Dulu Gambar Percutian

“Kenapa saya sering dikecam? Dugaan saya bercuti. Ramai yang tak puas hati dan 1 Malaysia mengutuk saya gara-gara percutian saya di luar negara yang dirancang 6 bulan awal sebelum bencana itu,” katanya.

Dalam pada itu, Aliff berkata dia juga turut mengalami kerugian ratusan ribu apabila resort miliknya di Janda Baik turut terjejas akibat banjir.

“Korang tau tak bisnes saya juga terjejas, resort saya rugi ratusan ribu? Saya tak nak share apa yang saya buat, apa yang saya bantu nanti korang cakap riak, menunjuk,” katanya.

Kata Aliff lagi, dia tidak mahu berkongsikan mengenai bantuan yang disalurkan kerana bimbang dituduh riak dan menunjuk-nunjuk.

Tambahnya lagi, dia turut meminta orang ramai mendoakan agar perjalanannya untuk pulang ke Malaysia dipermudahkan dan dapat menyalurkan bantuan kerpada mereka yang terkesan akibat banjir.


Shuib Luah Rasa Bangga Uwais Juara Kejohanan Golf Junior

Baru-baru ini, pelawak Shuib Sepahtu berkongsikan khabar gembira anak sulungnya, Uwais Al-Qarni menjadi juara pada Kejohanan Golf Terbuka Junior, Kategori 10 Tahun anjuran Palm Resort.

Bangga dengan kejayaan anaknya itu, Shuib berkata isterinya pasti gembira dengan kejayaan Uwais itu kerana arwah mahu anak sulungya itu menjadi pemain golf profesional.

BACA: “Shuib Keluarga Saya, Tiada Istilah Segan Tapi Saling Menghormati” – Ibu Mentua Tiri

“Alhamdulillah, champion untuk kategori 10 tahun! Tahniah Wais! Percaya daddy, Ibu pasti sangat-sangat bangga.

“Percaya daddy, ibu @sitisarahraissuddin pasti sangat-sangat bangga! Ibu yang nak sangat wais jadi golfer sayang, harini dia senyum tengok wais menang,” tulisnya.

Dalam pada itu, Shuib turut mengucapkan terima kasih kepada bapa mertuanya kerana selalu membawa Uwais ke padang golf untuk berlatih.

Diakhirnya perkongsiannya itu, Shuib berkata dia akan melakukan sebaik mungkin untuk anak-anaknya selagi dia bernyawa.


Harith Iskander Mohon Maaf Persoal Peranan ATM

Disaat negara berdepan situasi genting apabila dilanda banjir, hangat diperkatakan mengenai perkongsian pelawak Harith Iskander dimana ada menyebut dia tidak melihat anggota ATM berada di kawasan yang terjejas seperti Shah Alam, Banting dan Hulu Langat.

Tampil memohon maaf kepada Angkatan Tentera Malaysia (ATM) mengenai kenyataannya itu, Harith berkata status dimuat naiknya itu kurang jelas.

“Minta maaf kalau ‘tweet’ saya menyinggung perasaan. Untuk penjelasan, waktu itu saya berada di ‘ground zero’ dengan bot sendiri dan sempat menyelamatkan 12 orang yang terperangkap.

“Bomba, polis, Nadma (Agensi Pengurusan Bencana Negara) ada. Dengan ikhlas saya tanya mengenai ATM sebab pada waktu itu kekurangan anggota dan kenderaan,” katanya.

Kata Harith lagi, ketika itu dia bertanya mengenai fungsi anggota ATM kerana pada ketika itu bilangan pasukan keselamatan membantu mangsa banjir masih kurang.

“Melihat semula apa yang saya luahkan ketika itu mungkin kurang jelas sehingga menimbulkan salah faham. Apa yang saya maksudkan ialah saya tak nampak anggota tentera pada waktu itu dan tempat saya turun padang di empat lokasi saja.

“Penduduk dan anggota bomba yang saya jumpa di sana pun mengesahkan kepada kami yang ATM belum sampai lagi pada waktu itu. Saya tidak sekali pun bertanya kenapa ATM tidak terbabit langsung atau pun berkata mereka tidak bertugas langsung.

“Ketika PKP (Perintah Kawalan Pergerakan) sebelum ini, saya sudah banyak bekerjasama dengan ATM dari segi sumbangan dan juga membantu mangsa banjir di Kelantan tahun lalu,” katanya.

Dalam pada itu, Harith berkata dia tidak pernah berniat mengutuk ATM apatah lagi Allahyarham bapanya, Kolonel Musa Mohamed juga anggota ATM.

“Saya juga dibesarkan di Mindef (Kementerian Pertahanan). Dengan itu cuba fikirlah apa sebabnya saya hendak kutuk ATM?” katanya.


Michelle Yeoh Turun Padang Bantu Bersihkan Kawasan Banjir

Sempena sambutan Krismas, pelakon Malaysia yang mencipta nama di Hollywood, Tan Sri Michelle Yeoh meluangkan masa menyertai kerja-kerja pembersihan di Taman Sri Muda, Shah Alam.

Pelakon itu turut hadir bersama jutawan terkenal tanah air Tan Sri Vincent Tan di Sekolah Kebangsaan Taman Sri Muda 2.

Hello?!?! THE Michelle Yeoh herself is giving a helping hand for the flood victims?!? Our ministers and some govt officials could NEVER- pic.twitter.com/LPk7BtdBCJ

Difahamkan, kedua personaliti itu menyertai kerja-kerja pembersihan bersama pasukan 502 Askar Wataniah di bawah Divisyen Ke-4 Infantri Malaysia (4 Div), Majlis Bandaraya Shah Alam (MBSA) dan Yayasan Taiwan Buddist Tzu-Chi Malaysia.

“Ini semangat Krismas yang sebenar. Terima kasih kepada semua. Saya amat terharu melihat orang ramai yang bersama di sini tidak kira agama, bangsa atau warganegara yang turun membantu mangsa banjir,” kata Michelle.


Isteri Ariz Ramli Geram Dituduh ‘Berlakon’ Bantu Mangsa Banjir

Selepas mendirikan rumah tangga dengan penyanyi rap Ariz Ramli atau Daddycap, Farra Inalis sering menjadi perhatian ramai. Apa sahaja perkongsiannya pasti akan menjadi bualan netizen.

Baru-baru ini, Farra ada memuat naik perkongsian bersama suaminya turun padang membantu mangsa banjir. Namun, ada segelintir netizen menuduhnya hanya sekadar ‘berlakon’.

Tidak hanya berdiam diri, Farra membalas komen tersebut secara sinis mahu menaja individu tersebut untuk bertemu dengan doktor bagi melakukan pemeriksaan hati.

“Betul la tu. Kalau you sudi, I nak sponsor you pergi jumpa doktor pakar untuk periksa hati. Sebab I faham orang ada masalah hati hitam memang hidup tak tenang.

“Sanggup buat akaun palsu sebab nak komen benda-benda buruk. Kesian. Nak gentle komen guna akaun sebenar,” tulisnya.

Difahamkan, Farra dan suaminya turut serta dalam misi bantuan mangsa banjir sejak Rabu lalu. Meskipun ada yang meninggalkan komen negatif, namun rama yang memuji pasangan itu yang turut serta membantu.


DSV Mengamuk Di IG, Mohon Beri Bantuan Kepada Mangsa Banjir Di Dengkil

Sabtu lalu, banjir besar melanda di beberapa negeri sememangnya mengejutkan ramai apatah lagi banyak kawasan yang tidak pernah dinaiki air turut tenggelam.

Disaat genting ini, ramai rakyat kini berganding bahu menghulurkan bantuan kepada mangsa banjir bagi mengurangkan beban mereka yang kehilangan harta benda.

BACA: DSV Terkilan Tak Sempat Bantu Arwah Gmie Kerana Terlalu Sibuk Bekerja

Usahawan kosmetik, Datuk Seri Vida juga turut tidak ketinggalan menghulurkan bantuan dan sumbangan kepada mangsa banjir.

Bagaimanapun, menerusi satu perkongsian Vida menyeru orang ramai yang ingin memberi bantuan agar tidak tertumpu di satu kawasan semata-mata.

Kata Vida lagi, orang ramai perlu peka kerana masih ramai mangsa yang tidak menerima bantuan yang mencukupi kerana kawasan tersebut tidak mendapat liputan yang meluas.

Menerusi satu perkongsian di Instagram, Vida berkata keadaan itu berlaku kepada mangsa-mangsa banjir di kawasan Dengkil, Selangor.

“Saya tak puas hatilah di kawasan diuar-uarkan contohnya di Hulu Langat dan sebagainya, banyak sangat bantuan. Di sini, mana? Mana?

“Kalau nak bagi bantuan, hantarlah ke sini di kampung ini. Kalau di sana sampai berlonggok-longgok, melimpah ruah. Di sini tak cukup. Tak cukup bantal, toto, dapur, tong gas dan air,” katanya.

Difahamkan, semalam Vida menghulurkan bantuan kepada penduduk di Kampung Chemperai, Dengkil bersama pasukannya yang turut disertai dua anaknya, Kacak dan Cik B.


Tak Mampu Beri Zuriat, Syanie Bersyukur Dapat Suami Penyayang

Bertemu jodoh buat kali ketiga, pelakon dan pelawak Syanie meluahkan rasa syukur suaminya menerima kekurangan dirinya sebagai wanita yang tidak lagi ‘sempurna’.

Tidak menyangka akan berkahwin lagi, Syanie berkata sebelum berkahwin dia bertanyakan kepada suami sama ada boleh menerima kekurangan dirinya yang tidak mampu memberikan zuriat.

“Alhamdulillah saya sekarang berasa sangat gembira selepas berkahwin bersama suami. Seperti semua sedia maklum, saya telah menjalani pembedahan membuang rahim dan ovari pada tahun lalu.

“Sebelum mengambil keputusan untuk berkahwin, saya ada bertanya pada suami sama ada dia boleh menerima kekurangan saya kerana sudah tentu saya tidak mampu lagi memberikannya zuriat,” katanya.

Menurut Syanie, suaminya sedia menerima dirinya untuk dijadikan isteri serta reda jika tidak dikurniakan zuriat kerana yakin bahawa ada sebab mengapa Allah pertemukan mereka.

“Suami pun ada pengalaman gagal dalam rumah tangga. Dia berstatus duda tetapi tiada cahaya mata.

“Kata suami, dia reda jika tidak dikurniakan rezeki zuriat kerana yakin bahawa Allah SWT mempertemukan jodoh antara kami bersebab. Supaya kami sama-sama saling menyayangi antara satu sama lain hingga ke akhir hayat,” katanya.

Syanie mendirikan rumah tangga kali ketiga dengan Zahril Hafiz Mohammed Nor pada 19 Februari lalu.

Terdahulu, Syanie pernah mendirikan rumah tangga bersama Mohd. Attirmidi Abdul pada tahun 1996 sebelum berpisah pada tahun 2002.

Syanie kemudian mendirikan rumah tangga buat kali kedua dengan seorang lelaki bernama Nadi Putera Mohammad Zainol pada tahun 2014 namun bercerai pada 2016.


Didakwa Perli Pasukan Penyelamat, Caprice & Fadzil Zahari Kena Sound Dengan Bekas Pegawai TUDM

Sabtu lalu, banjir besar melanda Lembah Klang sememangnya mengejutkan ramai apatah lagi banyak kawasan yang tidak pernah dinaiki air turut tenggelam.

Namun, apa yang lebih menjadi bualan apabila ramai mempersoalkan ada kawasa banjir lewat mendapat bantuan serta tertanya-tanya di mana perginya agensi keselamatan yang sepatutnya membantu mangsa.

Malah, rata-rata netizen di media sosial memuat naik rakyat yang membantu rakyat serta ada yang membuat posting menyindir agensi keselamatan.

Turut menjadi perhatian perkongsian penyanyi rap, Caprice dan Fadzil Zahari yang memuat naik gambar aset dan kenderaan yang digunakan oleh agensi keselamatan.

Susulan perkongsian itu, ada yang mendakwa posting tersebut ada ‘double meaning’ seolah mempersoalkan keberadaan aset-aset agensi keselamatan.

Perkongsian Caprice itu mengundang rasa bengang seorang bekas pegawai TUDM iaitu Capt (R) Raeiz Hamed RMAF melalui aplikasi TikTok mendesak mereka membuat permohonan maaf kepada semua agensi keselamatan yang menerima sindiran itu.

Menurutnya, bukan semua aset tersebut sesuai digunakan untuk menyelamatkan mangsa banjir terutama kereta kebal seperti yang dimuat naik dalam posting Caprice.

“Terutamanya aku nak shout-out sikitlah dekat Caprice ni. Kau pernah masuk tentera ke? Kau tahu ke prosedur nak menggerakkan aset-aset military ni”

“Kau tahu tak ada aset-aset yang kau upload dekat posting kau tu sebenarnya tak sesuai untuk bantu mangsa-mangsa banjir Kejadah apa kau nak gerakkan kereta kebal masuk ke kawasan banjir” katanya.

Sementara itu diruangan komen, rata-rata netizen meluahkan rasa kesal dengan perkongsian tersebut. Malah, ada netizen mengatakan ada pasukan penyelamat yang sibuk menyelamatkan mangsa banjir sedangkan keluarga mereka perlu selamatkan diri sendiri.


“Ummi Akan Bangkit Balik Untuk Anak-Anak Ummi”

Usahawan kontroversi Sajat atau nama sebenarnya Mohammad Sajjad Kamaruz Zaman baru-baru ini meluahkan rasa rindunya terhadap kedua anak-anaknya.

Sajat yang kini berada di Australia berkata meskipun terpisah jauh namun dia tidak pernah lupa untuk membuat panggilan video setiap hari.

BACA: Pembida Harta Sajat Hilangkan Diri, Netizen Dakwa Rupanya PA Aliff Syukri?

“Walaupun Ummi jauh dengan anak-anak Ummi, Ummi tak pernah lupa video call hari-hari anak-anakku. Rindunya pada anak-anak.

“Ummi simpan rindu ini nak peluk cium anak-anak Ummi.. Ummi jauh, hanya video call dapat mengubati kerinduan anak-anak Ummi. I love you Syaza dan Syahmi,” luahnya.

Dalam satu perkongsian lain, Sajat berkata dia akan bangkit semula demi anak-anaknya kerana baginya kedua anaknya itu adalah harta paling berharga.

“Dari jauh ku mencurah kasih sayang buat mu anak-anakku..Ummi akan bangkit balik untuk anak-anak Ummi. Harta Ummi paling berharga dunia ini adalah Syaza Syahmi..Ummi rindu sayang,” katanya.


Isteri Bunting Pelamin, Ayie Floor88 Teruja Bakal Jadi Bapa

Genap dua bulan usia perkahwinan, vokalis kumpulan Floor88 iaitu Ayie berkongsikan berita gembira isterinya, Tasha Awie kini sudah berbadan dua.

Menerima rezeki zuriat dengan penuh kesyukuran, Ayie berkata dia tidak menyangka bakal bergelar bapa tidak lama lagi.

“Alhamdulillah! Doktor maklumkan usia kandungan memasuki sembilan minggu, sebenarnya kami dah tahu sejak bulan lalu tapi tak berani nak kongsi dengan orang ramai lagi sebab kandungan masih belum kuat.

“Saya sendiri tak menjangka secepat ini isteri mengandung tapi dalam masa sama bersyukur sebab soal zuriat ni kita tak boleh nak rancang, kalau ada memang kami terima sahaja.

“Perasaan memang happy sangat, lagi pula anak pertama..taid isteri buat pemeriksaan pertama dah nampak degupan jantung baby, memang rasa seronok sangat.

Sebelum ini, Ayie turut berkongsikan berita gembira itu di Instagram miliknya serta memohon orang ramai mendoakan yang baik-baik untuk isteri dan anaknya.

Dalam pada itu, Ayie berkata isterinya tidak mengalami sebarang alahan di awal kehamilan. Namun, Ayie berkata isterinya suka makanan yang masam-masam.

Ayie mendirikan rumah tangga dengan Tasha atau nama sebenarnya Nur Natasyah Ahmad Nawani pada 21 Oktober lalu di Masjid Ukay Perdana, Ampang.


“Umur 13 Tahun Ayah Dah Hantar Saya Pergi Gym, Suruh Jadi Kasar”

Menerusi satu perkongsian di Instagram pelakon berbadan sasa, Zul Ariffin ada berkongsikan kenangan ketika zaman remaja bersama bapanya.

Menurut Zul, baru-baru ini dia pulang ke Taiping bersama bapanya selepas tiga tahun tidak pulang ke rumah kerana masih belum boleh melupakan arwah ibunya.

BACA: Zul Ariffin Pegang Muka Ruhainies, Netizen Tanya Kata Dah Tak Nak Sentuh Perempuan?

“Zul dan Ariffin,, susah nak bergambar senyum sekali camni, last gambar kami senyum masa saya shoot filem Sangkar 2018.

“3 tahun lebih tak balik rumah kt Taiping sbb still sedih tengok bilik my mom, dapur dia masak, laluan dan rutin dia yg saya mmg hafal drpd kecik,, finally Alhamdulillah I’m back,” tulisnya.

Dalam entri tersebut, Zul berkata bapanya sudah menghantarnya ke gym sejak berusia 13 tahun. Bagaimanapun, bapanya berbuat demikian bukan untuk bida badan tetapi untuk menjadi seorang yang kasar.

“Umur 13 tahun my dad hantar me pergi gym suruh belajar, bukan sebab suruh jadi bodybuilder, sebab dia suruh jadi kasar, dah nape kan? Hari-hari dia tanya dah exercise? Angkat besi? Rare kan.. but now i know why daripada kecik dia suruh belajar camtu.

“So tonight kami berposing dengan besi concrete dan tin milo yang legend, sendiri buat sebab mana ada duit dulu nak beli benda-benda camni, gym pun tak banyak macam sekarang, but if there’s a will, there’s a way, love you Ayah!” tulisnya.

Diakhir perkongsian itu, Zul berkata sepanjang 13 tahun bergelar anak seni, dia tidak akan kecewakan bapanya kerana dia membawa nama bapa bersamanya.


Misha Omar Terkilan Saranan Hiburan Dikurangkan Kerana Negara Dilanda Musibah

Berikutan negara dilanda bencana banjir sejak Sabtu lalu, penyanyi Misha Omar terkilan dengan pandangan pihak tertentu yang menyarankan agar aktiviti hiburan dikurangkan.

Lebih kesal, Misha berkata pendapat itu disuarakan oleh mereka yang mendapat punca pendapatan daripada dunia seni juga sedangkan ramai yang baru mula nak ‘bernafas;.

BACA: Misha Omar Henti Rawatan Kesuburan, Bimbang Tak Boleh Nyanyi Ketika Hamil

“Setiap orang ada pendapat mereka sendiri. Saya akur dengan hakikat itu. Bagaimanapun, kita tidak boleh paksa atau laksanakan apa yang mereka suarakan itu.

“Sebagai selebriti dan punya ramai pengikut, mereka kena ingat, apa yang disuarakan akan menjadi perhatian peminat dan pasti akan dipersetujui mereka.

“Industri kita baru hendak bermula. Jangan bunuh jiwa atau patahkan semangat anak seni lain yang mahu cari rezeki,” katanya.

Kata Misha lagi, pihak yang mempunyai pandangan sedemikian perlu memikirkan kesan kenyataan dibuat kerana boleh menjejaskan periuk nasi orang lain.

“Apabila industri hiburan bergerak, secara tidak langsung ia akan mewujudkan banyak peluang pekerjaan kepada mereka yang berkaitan seperti pemuzik, jurusolek dan sebagainya.

“Tidak semestinya apabila kita berhibur, kita tak fikir pasal kesusahan yang dihadapi insan lain atau langsung tidak membantu mereka. Apapun, hidup mesti diteruskan,” katanya.


“Percayalah, Ini Adalah Jalan Terakhir, Dah Bertahun Sha Cuba…”

Baru-baru ini, perkongsian penyanyi Shila Amzah mengejutkan ramai apabila memaklumkan dia sudah menfailkan cerai dan sudah dua bulan tidak sebumbuang dengan suami.

Menerusi satu perkongsian terbaru, Shila berkata dia sentiasa mengutamakan anaknya dalam segala hal. Ujarnya, dia ada caranya tersendiri dalam mengendalikan masalah rumah tangganya.

“Untuk jadi ibu yang lebih baik, saya pilih diri saya. Sha buat keputusan sendiri untuk kendalikan masalah ini dengan cara Sha.

“Please jangan pandang rendah pada Sha cakap Sha tak boleh buat keputusan dan dipengaruhi oleh orang lain. Mungkin itu dulu, sekarang saya nak tentukan kehidupan saya sendiri,” katanya.

Dalam pada itu, Shila berkata semua orang mahukan kebahagiaan dan dia sudah cuba bertahun. Ujarnya lagi, keputusannya itu adalah jalan terakhir.

“Percayalah, ini adalah jalan yang terakhir, dah bertahun Sha cuba. Semua orang nak bahagia. Sha pun manusia biasa. Sha cuma nak cakap kepada ibu-ibu dulu kat luar sana supaya jangan takut.

“Ramai yang suruh ibu-ibu atau bapa-bapa bertahan dalam perkahwinan demi anak-anak.. tapi, ianya bukan perkara mudah..bila kita nak jaga anak dengan perasaan diri terdera, bukanlah satu environment yang sihat untuk tumbesaran anak,” katanya.


Tak Rai Hari Jadi, Daiyan Trisha Turun Padang Bantu Mangsa Banjir

Menyambut ulang tahun kelahiran ke-28 semalam, pelakon Daiyan Trisha tidak meraikan hari jadinya, sebaliknya menggunakan masa dengan memberi bantuan untuk mangsa banjir.

Menerusi satu perkongsian, Daiyan membeli barang-barang keperluan untuk mangsa banjir dan kemudian ke Gurdwara Sahib untuk membantu memasak serta membungkus makanan.

Dalam entri tersebut, Daiyan tersentuh melihat usaha rakyat Malaysia bekerja keras untuk meringankan beban mangsa yang terjejas akibat banjir.

Kata Daiyan lagi, dia berharap agar ramai orang dapat turun padang untuk menghulurkan bantuan atau cuba memberi sumbangan jika berkemampuan.

“Daiyan harap korang boleh tolong doakan supaya mangsa banjir dan semua yang menolong dipermudahkan urusan dan dilindungi Tuhan.

“Kalau ada rezeki lebih, boleh derma. Kalau ada masa, turun padang. Kalau tak ada, boleh tolong share awareness dan information,” katanya.


Kamal Adli & Uqasha Berangkat Tunai Umrah, Bawa Doa Untuk Mangsa Banjir

Hampir dua bulan berkahwin dan memilih Tanah Suci Mekah sebagai destinasi bulan madu, pasangan selebriti Kamal Adli dan Uqasha Senrose berangkat untuk menunaikan ibadah Umrah malam tadi.

Menerusi satu perkongsian di Instagram, Kamal dan Uqasha memohon maaf jika ada salah dan silap serta meminta mendoakan agar mereka mendapat umrah yang mabrur.

BACA: “Uqasha Tu Manja Dia Lain Macam Tahap Kucing Parsi, All The Best Kamal”

“Bismillahirahmanirrahim. Kalau kami ada salah dan silap maafkan kesalahan kami berdua. Doakan kami mendapat umrah yang mabrurah. Maafkan kami semua,” tulisnya.

Dalam pada itu, Kamal berkata dia dan Uqasha membawa doa untuk mangsa banjir di sana agar bencana tersebut akan segera berakhir.

“Salam takziah untuk semua mangsa-mangsa banjir. Kami akan doakan Allah akhirkan bencana ini insya-Allah. Salam semua. Terima kasih untuk ucapan kahwin kami,” tulisnya.

Perkongsian Kamal itu mendapat pelbagai reaksi daripada rakan artis dan peminat yang mendoakan agar dipermudahkan urusan pasangan itu dalam mengerjakan ibadah umrah.

Terdahulu, Kamal dan Uqasha mengejutkan ramai apabila mengumumkan mereka sudah sebulan bergelar suami isteri selepas diijabkabulkan pada 5 November lalu.


“Tuhan Memahami, Kenapa Nak Halang Cinta Muslim Gay?”

Sekian lama menyepi, baru-baru ini nama pelakon berbakat besar Puteri Balqis menjadi bualan ramai apabila ramai yang terkejut dengan penampilan terbarunya.

Bukan itu sahaja, beberapa perkongsian Balqis di Insta Story turut mencuri perhatian netizen antaranya pendapatnya mengenai Muslim yang meminati kaum sejenis.

Menurut Balqis, ianya merupakan satu lagi bentuk kasih sayang dan Tuhan memahami pelbagai bentuk kasih sayang yang wujud.

“Tuhan itu dwibahasa, jadi Dia memahami pelbagai bentuk kasih sayang. Terlalu banyak kebencian disebarkan, kenapa nak halang cinta terakhir ini? Percaya pada Sang Pencipta, kalian wujud untuk berkasih sayang,” jawabnya.

Sementara itu, menjawab persoalan netizen sama ada dia menyesal atau tidak kisah hidupnya disiarkan di program Bersamamu, Balqis kata tidak kerana dari situ dia mengenali siapa kawan, siapa lawan.

Balqis turut dilihat menjawab persoalan netizen yang mahu mengetahui tentang keadaan kesihatannya. Balqis berkata dia masih dalam proses untuk sembuh namun sudah berhenti mengambil steroid dan ubat-ubatan.

Minggu lalu, penampilan Balqis menjadi perhatian apabila ada memuat naik foto menggayakan skirt pendek berserta stokin net panjang berwarna hitam dengan corak tengkorak.


“Rumah Orang Lumpur Masuk, Rumah Saya Masuk Dalam Lumpur, Nak Bersihkan Apa Pun Saya Tak Tahu”

Berdepan dugaan apabila rumah impian yang dibina hasil duit lebih 30 tahun dalam industri seni musnah sekelip mata apabila dihanyutkan air deras di Kuala Langat semalam, pelawak Ebby Yus reda dengan ujian tersebut.

Menerusi program MeleTOP Selasa lalu, Ebby dilihat tenang dan masih boleh ketawa ketika bercerita mengenai rumahnya itu. Namun, pengacara program berkenaan iaitu Nabil Ahmad dan Elly Mazlein sudah bergenang air mata.

“Kenapa kita harus nak terima benda yang baik-baik saja sedangkan benda tidak baik kita tak mahu terima? Redalah, sesungguhnya di sebalik kesakitan itu ada nikmat yang begitu indah selepas kita sihat atau berdepan kesusahan.

“Nikmat inilah sepatutnya kita tunggu sebab apa yang kita ada hari ini bukan milik kita. Itulah bukti yang amat nyata pada saya walaupun ia sudah ada di bibir, tetapi belum tentu saya dapat telannya.

“Saya faham orang akan cakap saya hanya mampu berkata-kata saja. Syukur Alhamdulillah Allah bagi saya untuk bercakap, tapi saya juga ingin beritahu rumah orang dimasuki lumpur ada orang datang bersihkan tapi rumah saya masuk (ditenggelami) dalam lumpur. Nak bersihkan apa pun saya tak tahu,” katanya.

Kata Ebby lagi, ada mereka di luar sana berdepan ujian lebih hebat daripadanya. Ujarnya, dia pernah diuji dengan penyanyi namun masih diberi peluang untuk bernafas lagi

“Cuma orang kata perancangan kita itu tidak sebaik dengan perancangan Allah. Saya cuba untuk tidak mengalirkan air mata, tapi saya menangis bila tengok orang lain yang lebih dahsyat ujiannya daripada saya.

“Saya dah biasa dengan ujian ini. Saya diuji dengan penyakit hampir dua tahun tetapi apa yang saya bersyukur Allah bagi saya nafas untuk teruskan hidup. Kekuatan ini adalah datang kerana izin-Nya selain sokongan daripada keluarga dan rakan-rakan yang pantas memberikan kata-kata semangat. Allah kirimkan kawan-kawan yang hebat di sekeliling saya,” katanya.

Terdahulu, Ebby terpaksa menanggung kerugian sebanyak RM200,000 apabila rumahnya di Hulu Langat yang sudah siap 90 peratus itu musnah dihanyutkan bajir pada Sabtu lalu.


Nora Danish Bangga Suami Berkaki Ayam Bantu Mangsa Banjir

Umum mengetahui, sejak Ahad lalu suami kepada pelakon Nora Danish iaitu Nedim Nazri turun padang bersama pasukannya menyertai misi menyelamat dan menghulurkan bantuan kepada mangsa banjir.

Menerusi satu perkongsian di Insta Story, Nora meluahkan rasa bangga dengan suaminya yang bersemangat turun padang sehingga berkaki ayam.

BACA: 2 Hari Terperangkap Dalam Banjir, Suami Nora Danish Sebak Selamatkan Bayi

Menurut Nora, suaminya seorang yang penggeli dan tidak tahu dari mana Nedim mendapat semangatnya apabila sudah empat hari berturut-turun membantu golongan yang terjejas akibat banjir.

Dalam entri tersebut, Nora mengagumi usaha yang dilakukan suaminya itu serta akan terus memberi sokongan buat Nedim untuk membantu mereka yang terjejas.

“Berkaki ayam? Suami saya la seorang yang sangat penggeli yang teramat. Sangat-sangat bangga dengan awak sayang. Saya tak tahu mana awak dapat semang awak. Empat hari berturut-turut, dari satu tempat ke satu tempat sampai tak makan.

“Pagi-pagi dah bangun, telefon sana sini cari tempat yang memerlukan bantuan sampai bergaduh nak tolong orang,” tulisnya.

Ahad lalu, Nedim meluahkan rasa sebak apabila berjaya menyelamatkan dua orang bayi yang sudah dua hari terperangkap dalam banjir bersama ahli keluarga yang lain di Taman Sri Muda, Shah Alam.


Setiap Tahun Bersanding, Pandemik Pun Che Ta Tetap Nak Rasa Mood Jadi Pengantin

Umum mengetahui, setiap kali menyambut ulang tahun perkahwinan pelakon Rozita Che Wan akan bersanding semula seperti yang sering dilakukan sejak dua tahun lalu.

Meskipun berdepan dengan pandemik, Rozita atau lebih mesra disapa Che Ta berkata dia tetap bersanding namun kali ini majli diadakan cukup sederhana.

BACA: Zain & Aaisyah Positif Covid-19, Che Ta Tunda Cuti Anniversary Di Pulau Mewah

“Pandemik pun, kami tetap nak bersanding semula. Tahun ini sempat juga melaram dengan baju songket warna merah hati rekaan Man Kajang untuk sesi fotografi.

“Cuma majlis kali ini memang cukup sederhana kerana situasi semasa pandemik. Tapi tetap nak rasai mood jadi pengantin dengan mengenakan gaun rona putih,” katanya.

Meraikan ulang tahun perkahwinannya di sebuah lokasi eksklusif di ibu kota, Che Ta tidak menyangka perkahwinannya kini sudah memasuki tahun kelapan.

“Tempoh itu bukan sesuatu yang mudah untuk dilalui. Biasalah dalam tempoh itu, ada gaduh ‘manja’ dan rajuk. Tetapi tak lama, lepas itu sejuklah.

“Pernah ada ketika saya terguris hati dan sentap dengan suami, dia datang buat kejutan bawa jambangan bunga ketika saya menjalani penggambaran di Kedah. Pendek kata pada fasa sekarang memang kena kuat bertahan dan bertolak ansur,” katanya.

Ramai yang bertanyakan mengapa dia dilihat jarang berkongsikan gambar suaminya di media sosial sehingga ada tanggapan rumah tangganya menuju di ambang keretakan, Che Ta berkata Zain bukan seorang yang suka bergambar.

“Mungkin ada yang tak tahu bahawa Zain ini bukanlah seorang kaki bergambar. Berbeza dengan saya, semua orang tahu saya pula memang suka bergambar dan melaram. Hampir setiap hari ada sahaja hantaran di Instagram yang saya muat naik.

“Tahun lalu masa sambutan ulang tahun hari lahir saya, tak nampak kelibat suami pun ada yang buat kesimpulan itu ini. Hakikatnya suami terikat dengan penggambaran drama,” katanya.

Che Ta dan Zain bernikah pada 11 Disember 2013. Pasangan ini dikurniakan seorang anak perempuan, Aaisyah Dhia Rana kini berusia 7 tahun.


Mangsa Banjir Terharu, Anak & Menantu PM Bantu Bersihkan Rumah

Sejak musibah banjir melanda negara Sabtu lalu, rakyat Malaysia tidak berhenti berganding bahu menghulurkan bantuan kepada mangsa banjir sekaligus mengurangkan beban ditanggung mereka.

Tidak terkecuali, anak sulung Perdana Menteri Datuk Seri Ismail Sabri iaitu Datin Nina Sabrina dan suaminya, Datuk Jovian Mandagie turut turun padang membantu membersihkan rumah mangsa banjir di Kampung Dusun Tua, Hulu Langat.

Seorang mangsa banjir, Daniel Mazlan berkata dia amat terharu melihat kesungguhan Nina Sabrina bersama suami yang sanggup membersihkan selut yang meliputi seluruh kawasan rumah keluarganya dan jiran berdekatan.

Malah, Daniel mengagumi sikap rendah diri pasangan suami isteri itu yang hadir tanpa sebarang protokol dan kawalan keselamatan.

“Kami sekeluarga terharu apabila Nina serta Jovian sanggup membersihkan rumah kami dan meninjau keadaan rumah kami yang terjejas banjir.

“Kehadiran mereka berserta pasukan sukarelawan yang lain di sekitar kawasan kami secara tidak langsung meringankan beban kami yang sangat terkesan dengan bencana ini,” katanya.

Ahad lalu, banjir melanda kawasan Hulu Langat kali ini adalah antara yang terburuk pernah berlaku. Bencana itu memusnahkan sebahagian rumah, malah kenderaan penduduk juga tidak dapat diselamatkan.


“Saya & Zul Memang Sangat Rapat, Mesra”

Baru-baru ini, tular video memaparkan aksi mesra pelakon berbadan sasa, Zul Ariffin dan pelakon Ruhainies sehingga ada yang mengatakan mereka seperti pasangan kekasih.

Malah, ada yang memberi restu jika mereka menjadi pasangan kekasih dan berkahwin. Bagaimanapun, Ruhainies berkata dia dan Zul tiada hubungan istimewa dan hanya sekadar rakan karib sahaja.

BACA: Zul Ariffin Pegang Muka Ruhainies, Netizen Tanya Kata Dah Tak Nak Sentuh Perempuan?

“Saya dengan dia (Zul) tidak ada apa-apa hubungan. Memang kami berdua rapat. Sangat rapat. Jadi bila perkara-perkara sebegini tersebar, biasalah netizen akan ‘bersuara’. Ada yang suka dan ada yang tidak suka.

“Video yang pertama dirakam ketika kami sama-sama menghadiri majlis Anugerah Drama Sangat pada Sabtu lepas. Sementara video yang kedua pula dirakam ketika Zul melawat saya di set penggambaran dua hari lalu,” katanya.

Kata Ruhainies lagi, orang luar yang tidak mengenali hubungan rapat mereka mungkin kurang senang melihat kemesraan mereka itu.

“Tapi Zul sangat mengenali saya dan begitu juga sebaliknya. Dia tahu perangai saya dan saya juga tahu perangai dia. Zul sebenarnya bukanlah seperti apa yang orang ramai fikirkan,” katanya.

Menurut Ruhainies lagi, dia menjelaskan bahawa kedua-dua video tersebut dirakam oleh pembantu peribadinya sendiri sebelum dimuat naik dalam TikTok.


“Banjir Allah Murka, Tapi Jangan Lupa Berpunca Dari Tangan Manusia Juga”

Susulan musibah banjir berlaku, ada segelintir pihak fanatik agama mendakwa bencana banjir yang sedang dihadapai rakyat Malaysia adalah balasan daripada Allah.

Raja Dangdut yang kini bergelar pendakwah, Iwan Syahman mengingatkan bahawa banjir yang berlaku bukan sahaja ujian daripada Allah tetapi ianya berpunca daripada manusia sendiri.

BACA: Iwan Selalu Tarbiah Aprena & Oktovia, Syukur Sekarang Dah Berhijab

“Setiap apa yang terjadi, ada hikmah di sebaliknya. Setiap apa yang terjadi juga memang ujian daripada Allah SWT.

“Tapi, jangan kita lupa dan alpa bahawa, setiap apa yang terjadi juga berpunca daripada tangan-tangan kita (manusia) itu sendiri,” katanya.

Kata Iwan lagi, untuk mendapatkan keberkatan dan menjauhkan kemurkaan Allah, kita kena berpegang teguh dengan ajaran agama.

“Nak capai apa-apa kejayaan dan hilangkan segala bentuk bencana, kita perlu berbalik kepada perintah Allah dan sunnah Rasullullah. Tanya diri adakah kita jaga hubungan sesama makhluk.

“Hal ini kerana, kalau buat dosa dengan Allah, Dia Maha Pengampun. Kalau dosa dengan makhluk, sampai kiamat kita kena cari dan memohon ampun,” katanya.


Dengan MyDIGITAL.KKMM Segalanya Jadi Mudah, Yang Pasti Dapat Info Tepat

Bagi anda yang kurang mengenali dan memahami, ini adalah fungsi sebenar MyDIGITAL.KKMM yang telah pun dilancarkan oleh Kementerian Komunikasi dan Multimedia (KKMM) baru-baru ini.

MyDIGITAL.KKMM adalah sebuah portal daripada KKMM yang tidak seperti portal kementerian lain. Portal ini juga dirangka khusus untuk membolehkan segala maklumat berhubung promosi jalur lebar dapat disatukan bukan hanya di peringkat KKMM, malah semua kementerian lain untuk mempamerkan program pendigitalan.

Dengan adanya jalur lebar seperti ini, anda dapat mengetahui dengan lebih lanjut lagi mengenai inisiatif kementerian dengan lebih mudah dan tepat.

Zaman sekarang semuanya di hujung jari, jadi anda jangan tak tahu MyDIGITAL.KKMM ni macam-macam info ada.

Bukan tu sahaja, portal yang akan menjadi sebuah pusat sehenti ini akan membolehkan anda melihat pelbagai program interaktif sepanjang masa dan sekali gus dapat mengoptimumkan penyampai segala maklumat dengan lebih berkesan.

Setiap kementerian dan agensi yang terlibat dalam My.DIGITAL.KKMM akan memberi penerangan tentang program dan inisiatif yang ditawarkan melalui video, poster informasi dan live streaming.

[29/9) Penyelidikan Teknologi & Aplikasi Nuklear Malaysia from MyDIGITAL.KKMM on Vimeo.

Lebih menarik lagi mengenai MyDIGITAL.KKMM ni, setiap kali bual bicara live streaming diadakan sedikit sebanyak ia akan memberi idea bagaimana untuk memanfaatkan inisiatif yang ditawarkan oleh kementerian.

Jangan tak tahu, portal MyDIGITAL.KKMM boleh dimanfaatkan oleh anda yang bergelar usahawan untuk mempromosikan produk keluaran syarikat anda.


Positif Covid-19, Intan Ladyana & Suami Dikejarkan Ke Hospital

Pelakon Intan Ladyana yang kini hamil anak sulung dikejarkan ke Hospital Sungai Buloh malam tadi selepas disahkan positif Covid-19.

Suaminya, penyanyi dan pelakon Harris Alif juga turut dibawa ke hospital yang sama turut disahkan dijangkiti wabak tersebut.

Intan turut dilihat ada memuat naik video di Insta Story sekitar jam 11 malam tadi dilihat berada dalam ambulan menuju ke hospital.

Program hiburan, Melodi menerusi Instagram juga malam tadi turut memuat naik berita tersebut sekaligus mengejutkan ramai peminat.

Perkongsian itu mendapat pelbagai reaksi dikalangan rakan artis dan netizen yang mendoakan agar Intan dan Harris pulih seperi biasa.

Intan dan Harris mendirikan rumah tangga pada 4 Februari lalu. Meskipun sudah beberapa bulan hangat diperkatakan mengenai desas desus Intan sudah berbadan dua, namun masih tiada pengesahan daripada pelakon itu sendiri.


Wany Hasrita Mahu Baiki Diri Sebelum Bergelar Isteri

Ramai rakan artis sudah pun mendirikan rumah tangga di usia muda, penyanyi Wany Hasrita berkata dia tidak rasa cemburu melihat kebahagiaan mereka.

Usianya kini sudah mencecah 28 tahun, Wany berkata dia mahu memperbaiki dirinya untuk menjadi lebih baik terlebih dahulu sebelum bergelar isteri.

“Saya masih ada rakan-rakan seangkatan yang lain seperti penyanyi Nabila Razali dan Amira Othman yang masih memperbaiki kehidupan menjadi lebih baik.

“Bukan nak cakap kalau dah kahwin tu tak boleh perbaiki kehidupan..tidak. Cuma perkara ini berbalik kepada soal jodoh juga.

“Kita nak kawal macam mana pun susah juga. At the end of the day, kita berserah saja pada Allah,” katanya.

Oktober lalu, timbul desas desus Wany bakal menamatkan zaman bujang beberapa bulan lagi dengan seorang juruterbang. Enggan mengulas mengenai perkara itu, Wany berkata belum ada perancangan rasmi.


Negara Dilanda Musibah, Netizen Minta Aliff Syukri Simpan Dulu Gambar Percutian

Jika anda mengikuti Instagram Datuk Seri Aliff Syukri, pasti ramai tahu usahawan kosmetik it kini sedang bercuti bersama keluarga ke Istanbul, Turki.

Tidak lokek berkongsikan foto percutiannya, bagaimanapun tindakan Aliff itu menimbulkan rasa kurang senang netizen yang merasakan usahawan itu seolah tidak sensitif di atas apa yang berlaku.

Di ruangan komen di beberapa gambar percutian yang dikongsikannya, dapat dilihat beberapa netizen menyindir usahawan itu.

Malah, ada yang mengatakan Aliff seolah tidak sensitif dengan bencana banjir yang berlaku ketika ini sehingga ramai yang terjejas serta hilang tempat tinggal.

Terdahulu, Aliff ada memuat naik video meluahkan rasa sedih berikutan resort miliknya di Janda Baik hampir musnah dilanda banjir.

Aliff memaklumkan resort Sugeh Hill Exclusive Eco Resort itu terjejas akibat banjir sehingga peralatan dan landskap pusat peranginan itu telah hanyut dibawa arus.


Enam Bulan Bercinta, Oktovia Manrose Akui Clingy Dengan Suami

Selepas enam tahu bergelar ibu tunggal, pelakon Oktovia Manrose selamat bergelar isteri kepada bekas pemain bola sepak, Khairul Efnan semalam.

Berkongsi mengenai perkenalan mereka, Oktovia berkata dia mula bercinta dengan pemain bola sepak Felda United itu sejak enam bulan lalu.

BACA: 6 Tahun Menjanda, Oktovia Manrose Selamat Bernikah Dengan Bekas Pemain Bola

“Sebenarnya kami sudah kenal sejak tahun 2015 sebab dia pun dalam kalangan keluarga juga tapi tidaklah rapat ketika itu. Enam bulan lepas kami jumpa semula dan daripada situ mula mengenali lebih dalam hati budi masing-masing,” katanya.

Oktovia berkata perangai yang sama membuatkan mereka mudah rapat dan serasi. Malah, Oktovia tertarik dengan Khairul yang sama seperti dirinya sedang belajar untuk mendekatkan diri kepada agama.

“Saya lihat dia macam saya yang kini berubah ke arah lebih baik. Kami sama-sama sedang belajar dan mendalami agama. Selain itu perangai kami sama, clingy sebab itu mudah sekepala walaupun baru enam bulan bercinta,” katanya.

Dalam pada itu, Khairul berkata dia tidak memandang status Oktovia sebagai ibu tunggal untuk mereka hidup bersama.


“Nak Bantu Mangsa Banjir Tak Perlu Buat Live, Elak Masak Makanan Bersantan”

Sejak musibah banjir melanda negara Sabtu lalu, rakyat Malaysia tidak berhenti menghulurkan bantuan kepada mangsa banjir dari pagi sampai malam.

Sememangnya sebak melihat apabila semua rakyat tidak mengira bangsa dan agama memberikan sumbangan serta sanggup datang dari jauh untuk menyelamatkan mangsa yang terkandas.

Dikesempatan itu, chef selebriti, Dao’ Fazley Yaakob turut memberi pesanan di Insta Stroy kepada pihak yang tampil untuk memberi bantuan.

Kata Fazley, tidak salah untuk membantu mangsa banjir tapi tidak perlu buat Live atau pun post di media sosial bimbang ianya menjadi riak.

Dalam pada itu, Fazley turut memberi pesanan jika untuk memberikan makanan elakkan makanan berkuah atau bersantan kerana boleh cepat rosak.

Diakhir perkongsian itu, Fazley turut meinta jika beri bekalan makanan supaya disediakan di dalam bekas yang mudah dimakan dan disertakan sekali susu dan garfu.


Netizen Terkejut Tengok Penampilan Terbaru Puteri Balqis

Lama rasanya tak dengar cerita tentang pelakon cilik berbakat berbakat besar, Puteri Balqis. Tahun lalu, kisah Balqis menjadi perhatian ramai apabila pelakon itu berdepan hidup sukar.

Sedar tak sedar, Balqis kini sudah pun berusia 14 tahun. Namun penampilan terbaru Pelakon Wanita Terbaik di Anurgerah Skrin 2014 itu ternyata mengejutkan ramai.

Menerusi perkongsian foto di Instagram miliknya, Balqis dilihat tampil berbeza apabila dilihat menggayakan skirt pendek berserta stokin net panjang berwarna hitam dengan corak tengkorak.

Bagaimanapun, Balqis menutup ruangan komen foto tersebut. Berdasarkan posting lain di Instagram, ada yang membuat spekulasi Balqis seolah menyimpan rahsia daripada pengetahuan umum.

Dalam pada itu, seorang netizen turut memuat naik gambar Puteri Balqis di akaun TikTok turut mengejutkan ramai. Malah, ada yang turut mendoakan agar diberikan hidayah.


Mila Jirin Nak Beli Bot, Siap Sedia Jika Berlaku Banjir Lagi

Turut turun padang melakukan kerja menyelamat dan menghantar bantuan ketika banjir, penyanyi dan usahawan, Mila Jirin bercadang untuk membeli bot untuk sebagai persediaan di masa akan datang.

Menurut Mila, setiap tahun beberapa lokasi di Malaysia akan mengalami banjir dan jika mereka ada bot sendiri akan memudahkan urusan menyelamat keluarga termasuk membantu orang lain juga.

BACA: Walau Tak Ada Maid, Mila Jirin Syukur Allah Mudahkan Urusan

“Kejadian banjir besar yang melanda sebahagian Selangor dan Kuala Lumpur, Sabtu lalu cukup memberi peringatan kepada saya supaya bersiap sedia kerana situasi bencana sebegini tidak boleh dijangka.

“Selama lebih 10 tahun menetap di Puchong, kejadian banjir besar Sabtu lalu adalah kali pertama dilalui. Memang terkejut kerana saya tak pernah menduga kawasan Puchong akan terkesan seteruk ini,” katanya.

Berkongsi cerita mengenai musibah banjir melanda Sabtu lalu, Mila berkata ada pekerjanya yang bekerja ketika itu tidak dapat pulang ke rumah kerana rumah dinaiki air.

“Ketika hujan lebat itu, kami berada di BizmiIla kerana ada majlis perlu diurus. Ketika sibuk bekerja, ada pekerja saya terima panggilan daripada keluarganya maklumkan kawasan kediaman mereka sudah banjir dan dia tak boleh balik ke rumah lagi.

“Esoknya, saya pun nak bantu pekerja itu melihat keadaan rumahnya tapi air banjir sudah tinggi dan ketika itu kami tiada bot dan sukar untuk beri bantuan. Puas juga mencari bot atau sampan di kawasan berdekatan untuk disewa, namun semua sudah tiada,” katanya.

Ditanya mengenai misi banjir yang dilakukan sejak Ahad lalu, Mila berkata dia dan beberapa pekerja menghantarkan bantuan barangan keperluan di enam buah pusat penempatan sementara (PPS) yang dibuka untuk mangsa banjir di Puchong dan USJ Subang Jaya.

Kata Mila lagi, dia terpanggil untuk membantu kerana mahu membalas jasa warga Puchong yang banyak memberi sokongan serta membantu perniagaannya berdiri kukuh selama ini.


Sharnaaz Ahmad Beri Kata Semangat Buat Shila Amzah

Semalam, perkongsian penyanyi Shila Amzah mengejutkan ramai apabila memaklumkan bahawa dia sudah pun menfailkan perceraian dan sudah dua bulan tidak lagi sebumbung dengan suaminya, Haris Idraki Elias.

Menerusi satu perkongsian di Instagram, Shila berkata perceraiannya masih dalam proses apatah lagi pihak sebelah sana seolah mahu memanjangkan perkara tersebut.

Sudah dua bulan tinggal di rumah ibu bapanya serta berdepan dugaan apabila rumah ibu bapanya dinaiki air, Shila berkata dia mempunyai rumah di Cyberjaya namun tidak selesa untuk pulang kerana suaminya masih berada di rumahnya.

Perkongsian Shila itu mendapat pelbagai reaksi daripada rakan artis yang meluahkan rasa terkejut serta mendoakan semua urusan dipermudahkan. Turut menjadi perhatian, pelakon Sharnaaz Ahmad turut memberikan kata-kata semangat buat penyanyi itu.

“Semoga semua tabah mengharungi ujian. Semoga semua dalam keadaan yang baik-baik, setiap dugaan dan ujian ada ganjaran,” katanya.

Terdahulu, Shila mendirikan rumah tangga dengan Haris Idraki Elias pada April 2018. Pasangan itu dikurniakan seorang cahaya mata lelaki, Seth Uwais kini berusia dua tahun.


Yuna Kesal Pemerintah Negara Seakan Tak Ambil Serius Masalah Perubahan Iklim

Baru-baru ini, negara dikejutkan dengan musibah banjir yang melanda di beberapa kawasan Lembah Klang sehingga ramai yang mengalami kerosakan harta benda serta menyebabkan kemalangan jiwa.

Perkara itu turut mendapat perhatian penyanyi Yuna yang kini berada di Amerika Syarikat meluahkan rasa marah apabila ramai mangsa terpaksa menunggu lama untuk bantuan tiba.

BACA: Gaya Tudung ‘Beanie’ Yuna Dikritik Tak Tutup Aurat, Nampak Leher

Malah, Yuna turut mengatakan Malaysia tidak mempunyai persediaan untuk menghadapi banjir setiap tahun serta mempersoalkan mengapa pemerintah seolah tidak ambil serius tentang masalah perubahan iklim negara.

“Rasa tidak berdaya dan marah apabila ramai mangsa banjir terpaksa menunggu berjam lamanya sebelum bantuan sampai.

“Kita tidak mempunyai persediaan (untuk menghadapi banjir) setiap tahun. Dan, bencana banjir di Malaysia semakin teruk tahun demi tahun. Mengapa tidak para pemerintah ambil serius masalah perubahan iklim?,” soalnya.

Sementara itu, menerusi satu perkongsian lain, Yuna turut menitipkan ucapan terima kasih kepada rakyat Malaysia yang bertindak menyelamatkan haiwan peliharaan di kawasan banjir.


6 Tahun Menjanda, Oktovia Manrose Selamat Bernikah Dengan Bekas Pemain Bola

Selepas enam tahun bergelar ibu tunggal, pelakon Oktovia Manrose selamat diijabkabulkan dengan bekas pemain bola sepak Felda United, Mohamad Khairul Efsan Mdisa malam tadi.

Oktovia atau nama sebenarnya Wan Syamira Putri Oktovia Wan Syahman, dinikahkan oleh bapanya, Iwan Dangdut dalam satu majlis di Magica Quill City Mall, Kuala Lumpur kira-kira 9.30 malam.

BACA: Iwan Selalu Tarbiah Aprena & Oktovia, Syukur Sekarang Dah Berhijab

Cantik dan anggun mengenakan busana putih pada majlis pernikahan, Oktovia menerima mas kahwin sebanyak RM80 dengan sebentuk cincin berlian dan hantaran lima dulang berbalas tiga kepada pihak lelaki, manakala wang hantaran dirahsiakan.

Terdahulu, Oktovia pernah mendirikan rumah tangga dengan Mohd Izat Abd Rahman pada 23 Februari 2011 namun bercerai pada 2015. Pasangan itu dikurniakan seorang anak lelaki, Muhammad Rayyan Zulkarnain kini berusia 10 tahun.

Oktovia merupakan anak kedua daripada tiga beradik, hasil perkongsian hidup penyanyi dangdut, Iwan Syahman dan pelakon Allahyarham Rosnah Mohd. Noor.


Hidup Lebih Bergaya, Lebih Memukau Dengan HUAWEI nova 9 & WATCH GT 3

Kali ini HUAWEI dengan idea kesempurnaan dan inovasi yang berterusan mencipta konsep “1+8+N” dan Strategi Kehidupan AI Seamless bagi memenuhi keperluan setiap lapisan masyarakat melalui kesalinghubungan antara peranti pintar yang digunakan dalam kehidupan seharian.

Ha! Kalau korang nak tahu, baru-baru ini HUAWEI telah pun melancarkan dua peranti pintar yang membuatkan kehidupan korang lebih bergaya dan lebih memukau dengan HUAWEI nova 9 dan HUAWEI WATCH GT3.

Nak tahu apa yang menariknya mengenai dua peranti ini, let’s check it out now!

Apa yang kami boleh katakan, sangat rugi kalau korang abaikan HUAWEI nova 9 ni dalam kehidupan seharian korang.

Reka bentuk kaca melengkung di bahagian hadapan dan belakang telefon pintar memberikan pegangan padu dan selesa apabila berada di tapak tangan. Walaupun bahagian tepinya juga melengkung ia tidak memberi sebarang masalah untuk menekan butang fizikal pada sisi telefon.

Dengan ketebalan hanya 7.77mm dan berat 175g, nova 9 mudah disimpan dan dibawa ke mana saja. Hadir dengan dua warna memukau, Starry Blue dan hitam akan melengkapkan lagi OOTD korang.

Bagi yang gemar merakam setiap gerak geri korang melalui vlog dan sering menghadiri meeting secara maya, HUAWEI nova 9 inilah jawapan untuk korang tingkatkan lagi gaya hidup korang.

HUAWEI nova 9 dilengkapi dengan kamera hadapan revolusi 32MP yang luar biasa dan mampu merakam video 4K UltraHD yang menjadikannya sempurna untuk penstriman langsung, vlogging atau mengambil swafoto.

Kalau sebelum ini, korang asyik nai angin bila rakam objek yang bergerak dan hasilnya mengecewakan. Tapi kali ini dengan HUAWEI nova 9 korang dah tak perlu risau lagi. Korang gunanya Penstabilan Video Selfie AIS yang secara drastik dapat mengurangkan gegeran setanding kamera profesional.

Lagi menarik, HUAWEI nova 9 turut dilengkapi dengan ciri Mod Pandangan Dwi yang membolehkan korang merakam dengan kedua-dua kamera depan dan belakang utama secara serentak. Lepas ni tak ada lagi alasan untuk tertinggal momen penting.

Bagi memadankan kamera hadapan UltraHD 32MP 4K revolusioner. Kamera utama di bahagian belakang HUAWEI nova 9, didatangkan dengan Sistem Kamera Penglihatan Ultra 50MP tercanggih yang memberikan pengalaman menggunakan kamera telefon pintar setanding kamera profesional.

Jangan tak tahu, kamera utamanya turut dilengkapi dengan susunan penapis warna RYYB bersama kepekaan cahaya yang tinggi. Ini sekaligus yang membolehkan kamera telefon mengumpul sehingga 40% lebih cahaya bagi memberikan kejelasan imej rakaman yang lebih baik.

HUAWEI nova 9 turut menggunakan teknologi XD Fusion Engine dan teknologi Ultra Vision HDR yang hanya boleh didapati di peranti flagship HUAWEI, ia memberikan teknik fotografi yang canggih untuk meningkatkan perincian dan kualiti imej dengan sangat baik.

Bukan itu sahaja, kamera utama HUAWEI nova 9 turut menyokong kualiti video 4K pada 30fps yang membolehkan korang merakam momen indah bukan hanya dalam bentuk gambar malah melalui video dan vlog.

Bagi yang gemar menggunakan media sosial lain seperti Facebook, Facebook Messenger, Instagram dan Twitter. Korang boleh cari aplikasi kegemaran korang di Petal Search yang hanya terdapat di HUAWEI AppGallery kemudian korang boleh terus download. Senang kan?

Kalau aplikasi Google pula korang boleh gunakan Gspace yang ada dalam HUAWEI AppGallery tu. Curlas kan!

Gspace mengumpulkan semua aplikasi Google yang korang perlukan seperti Gmail, Peta Google, Foto Google dan banyak lagi lah. Kalau rasa rimas tiba-tiba ada pop-up, langkau jer mesej tu untuk meneruskan akses ke aplikasi Google korang.

Nak banyak hiburan? Tak ada masalah, aplikasi penstriman seperti Viu, iQiyi, YouTube, iFlix dan Netflix semuanya tersedia melalui HUAWEI AppGallery atau Petal Search. Hanya perlu search dan muat turun jer.

Sambil-sambil tu korang muat turun lah permainan kegemaran korang Asphalt 8 Racing Game ke, ala permainan yang bertemakan aksi seperti PUBG Mobile, Mobile Legends dan Modern Combat Versus pun ada. Bukan tu jer, permainan berasaskan strategi seperti State of Survival dan banyak lagi genre permainanan yang menarik di HUAWEI AppGallery. Memang korang akan layan habis lah kali tu.

Pernah tak korang terlepas panggilan penting sebab telefon korang berada dalam mod senyap dan diletakkan di dalam beg? Rilex! Dengan HUAWEI WATCH GT 3 korang takkan terlepas lagi panggilan dan teks penting kerana ia akan memaparkan panggilan masuk dan mesej melalui skrin jam tangan korang.

Bukan itu jer, HUAWEI WATCH GT 3 ni juga, mampu membuat panggilan telefon Bluetooth melalui arahan suara, yang memberikan korang kawalan sepenuhnya ke atas HUAWEI nova 9 melalui jam tangan.

HUAWEI WATCH GT 3 juga akan memberikan korang pengalaman meneroka teknologi, HUAWEI melalui inovasi dan penyelidikan berterusan telah meningkatkan ciri-ciri tersedia dalam jam tangannya untuk meningkatkan gaya hidup si pemakai.

Antara salah satu ciri yang menarik ialah, HUAWEI WATCH GT 3 yang dihubungkan bersama nova 9 boleh bertukar menjadi shooter ketika merakam gambar. Bayangkan korang mampu mengawal rakaman gambar melalui pergelangan tangan. Nice kan?

Kalau korang sejenis yang gemar mendengar lagu sambil bersenam tapi malas nak bawa telefon, HUAWEI GT 3 juga boleh memainkan playback lagu pada telefon pintar nova 9 korang terus ke jam. Jadi tak ada alasan lah untuk korang bebas menikmati muzik.

Bukan nak cakap lah, jam tangan ni salah satu aksesori yang paling penting. Selain dapat melihat waktu, tangan korang tu tak lah nampak kosong sangat.

Untuk korang yang inginkan jam yang mempunyai reka bentuk unik dan canggih WATCH GT 3 penyelamatnya. WATCH GT 3 ni direka dengan bentuk minimalis dengan mengekalkan semua ciri terbaik untuk melengkapkan fungsi jam tangan. Bukan itu saja, HUAWEI WATCH GT 3 hadir dalam dua varian – 46mm dan 42mm bagi memberikan pengguna pilihan untuk menyesuaikannya dengan gaya mereka.

HUAWEI WATCH GT 3 turut mempunyai pilihan tali yang menarik seperti fluoroelastomer hitam untuk WATCH GT 3 46mm dan 42mm, kulit coklat untuk WATCH GT 3 46mm dan kulit putih untuk WATCH GT 3 42mm.

Tak payah nak beli jam tangan yang berbeza untuk rutin harian, dengan tali yang boleh ditukar ganti, korang boleh menikmati saat di gym atau menghadiri mesyuarat perniagaan hanya dengan satu jam tangan.

HUAWEI WATCH GT 3 ini turut dilengkapi dengan bateri yang mampu bertahan sehingga tujuh hari bagi HUAWEI Watch GT 3 42mm dan sehingga 14 hari untuk Watch GT 3 46mm. Korang juga boleh pakai jam ni ketika tidur untuk memantau tidur dan kadar Spo2 sepanjang hari tanpa perlu mengecas setiap hari.

Jam pintar ini turut menyokong pengecasan tanpa wayar yang pantas dan pengecasan berbalik hanya dengan memadankannya di belakang telefon pintar HUAWEI tertentu. Ini pastinya lebih memudahkan pengguna sekiranya jam kehabisan bateri.

HUAWEI juga turut memperkenalkan HUAWEI WATCH GT 3 pelbagai ciri senaman profesional. Dengan lebih 100 mod senaman seperti berenang, berlari, mendaki gunung, berbasikal, dan juga lompat tali ia membantu korang menjejak aktiviti yang dilakukan dan dapat mengesan perubahan kadar degupan jantung yang meningkat secara drastik.

HUAWEI Watch GT 3 turut menyokong ciri kesihatan dan kecergasan yang diperibadikan, termasuk AI Running Coach dan Healthy Living Shamrock, yang berperanan umpama pembantu kesihatan dan kecergasan untuk pengguna kekal sihat dan aktif.

Nampaknya 2 peranti HUAWEI iaitu nova 9 dan WATCH GT 3 yang padat dengan ciri moden dan tercanggih merupakan pesaing terbaru peranti teknologi dipasaran. Padanan kedua-dua peranti ini pastinya membantu memberikan kelancaran kepada kehidupan korang.

Jangan lupa untuk layari pantauan HUAWEI nova 9 dan HUAWEI Watch GT 3 untuk info yang lebih banyak. Jangan lupa layari laman rasmi HUAWEI, Shopee dan Lazada untuk pengalaman langsung menggunakan peranti ini.


Uyaina, Suami Reda Pelamin Impian Musnah Akibat Banjir

Selamat diijabkabulkan pagi tadi, pasangan selebriti, Uyaina Arshad dan Raja Syahiran reda apabila pelamin majlis pernikahan mereka yang sepatutnya digunakan hari ini musnah akibat banjir.

Menurut Uyaina, gudang yang menyimpan pelaminnya di Puchong Selangor itu dinaiki air. Bagaimanapun, Uyaina berkata apa yang lebh penting adalah mereka sudah selamat bernikah.

“Disebabkan banjir buruk yang berlaku, pelamin asal yang disimpan di gudang perancang perkahwinan di Puchong tidak dapat diselamatkan. Semuanya musnah kerana gudang itu ditenggelami air.

“Apapun yang berlaku, kami berlapang dada kerana hal yang lebih utama iaitu ijab dan kabul dipermudahkan dengan kehadiran ahli keluarga dan rakan terdekat.

“Saya juga tidak ralat apabila malam berinai bertemakan ‘Arabian Night’ yang sepatutnya diadakan malam tadi terpaksa dibatalkan. Saya anggap semua ini adalah dugaan menjelang hari bahagia dan cerita perkahwinan kami,” katanya.

Dalam pada itu, Uyaina berkata pelbagai dugaan dilalui sebelum majli perkahwinan apabila rumah suaminya di Subang juga turut terjejas akibat banjir.

“Sebenarnya rumah Syahiran di Subang pun terjejas akibat banjir. Ketika macam-macam perkara terjadi, saya tidak menangis sebab sepanjang proses Syahiran sentiasa ada di sisi.

“Lagipun kami menerima segala ujian dengan berlapang dada dan percaya pasti ada hikmah di sebaliknya,” katanya.


Drama Bella Bila Cinta Bersatu Inspirasi Dari Kisah Pengasas Jenama Fesyen Sabella?

Seringkali kita melihat kejaayaan sebuah pemilik perniagaan tersebut pastinya menjadi bualan peminat yang turut mahu berjaya seperti idola mereka.

Melalui pendekatan terbaru ini, muncul sebuah telefilem dengan judul Bella – Bila Cinta Bersatu. Bagaimanapun, perkara tersebut menjadi persoalan adakah telefilem ini di inspirasikan daripada kisah silam kehidupan founder fesyen muslimah tersohor Malaysia iaitu Sabella.

Mohd Sufian bersama isterinya adalah pengasas bersama jenama pakaian muslimah Sabella

Dalam telefilem yang bakal bersiaran malam ini (21 Disember) jam 9.30 malam, terdapat persamaan yang cukup jelas di antara kisah hidup sebenar pemilik jenama fesyen tersebut.

Dibintangi Anna Jobling, Daniel Fong dan Idris Khan, telefilem ini mengisahkan tentang Bella yang sering membawa balik kain perca dari kedai jahit Auntie Chan dan mereka pakaiannya sendiri.

Lebih menyesakkan dada, bermula dari minatnya yang mendalam terhadap bidang jahitan, dia turut mengambil langkah mengejut untuk berkahwin dengan Alex ketika mereka masih lagi belajar.

Mereka dikurniakan seorang anak namun terhimpit dengan kesempitan hidup sehinggakan mereka tidak mampu langsung untuk membeli susu anak.

Namun pada suatu hari, Bella menghasilkan rekaan baju yang mendapat sambutan yang sangat menggalakkan dan mengakibatkan jarinya bengkak.

Lebih cemas lagi, selain jarinya yang bengkak dan terpaksa bekerja lebih masa untuk memenuhi tempahan, dia juga tidak dapat menghadiri peperiksaan.

Perkara ini sedikit sebanyak memberi kesan terhadap kisah perjalanan hidupnya sebagai seorang ibu dan isteri selain terpaksa mengimbangi kehidupannya sebagai seorang pelajar.

Malah lebih menyayat hati, adakah dengan setiap keputusan yang diambilnya nanti mampu membuatkanya menjadi usahawan yang berjaya?

Beberapa persamaan dengan kisah sebenar kehidupan founder Sabella ini dilihat menarik penonton untuk mengetahui pengakhirannya – samada serupa atau tidak dengan kisah sebenar.


“Ingat, Apa-apa Jadi Pada Aku Lepas Ni Kau Puncanya Sera”

Rumah tangga pelawak Shuk Sahar sering menjadi perhatian ramai apabila isterinya, Rossa Serra sering berkongikan luahan hati serta mendedahkan wujudnya orang ketiga.

Baru-baru ini, perkongsian Serra mencuri perhatian apabila dia mengucapkan terima kasih buat suaminya di atas ucapan sempena ulang tahun kelahirannya.

Serra turut memuat naik perbualan antaranya dengan suami di media sosial. Difahamkan, Shuk cuba memujuk Serra pulang ke Sabah untuk berbincang namun tidak dilayan.

Apa yang menjadi perhatian, Shuk seolah memberi amaran kepada Serra supaya tidak menyesal jika sesuatu berlaku pada dirinya.

“Tak pe Sera kau ingat ye..apa-apa jadi pada aku selepas ni jangan kata tak ada kaitan, kau ingat Sera kau puncanya. Terima kasih.

“Selamat hari jadi aku doakan kau panjang umur, murah rezeki dan dipanjangkan usia untuk anak-anak aku sebab kau tetap ibu anak-anak aku,” katanya.

Awal November, Serra mendedahkan sudah sebulan tidak tinggal sebumbung dengan suaminya dan kini dalam proses untuk failkan cerai selepas lima tahun berdepan konflik rumah tangga.


Suami Nora Danish Dikecam Kerana Mengeluh Mangsa Banjir ‘Demanding’

Baru-baru ini, suami kepada pelakon Nora Danish iaitu Nedim Nazri menerima pujian ramai selepas membantu mangsa banjir yang terkandas di Taman Sri Muda.

Bagaimanapun, kali ini Nedim atau lebih dikenali sebagai Boss Ned dikecam selepas mengeluarkan kenyataan mendakwa mangsa banjir ‘demand’ kerana meminta pelbagai barangan.

BACA: 2 Hari Terperangkap Dalam Banjir, Suami Nora Danish Sebak Selamatkan Bayi

Menerusi perkongsian di Twitter, Nedim kecewa apabila dia mengharungi banjir namun ada yang tidak mahu dibantu sebaliknya mahukan selimat dan barangan lain.

Perkongsian Nedim itu mengundang kecaman netizen yang berpandapat permintaan mangsa itu adalah keperluan yang munasabah.

Malah ada yang kecewa dengan kecaman Nedim itu serta meminta supaya dia berhenti daripada melakukan kerja sukarela itu jika tidak memahami situasi mangsa terlibat.

Sementara itu, menerusi satu perkongsian di Insta Story, Nedim berkata dia tidak terkesan dengan segala kecaman netizen dan turut disertakan emoji ketawa.

Kata Nedim lagi, dia yang turun padang melakukan misi menyelamat itu dan bukan mereka yang mengecam.

Terdahulu, Nedim meluahkan rasa sebak apabila berjaya menyelamatkan dua orang bayi yang sudah dua hari terperangkap dalam banjir bersama ahli keluarga yang lain.


Sarat Hamil 7 Bulan, Ernie Zakri Turun Padang Bantu Mangsa Banjir

Meskipun sedang sarat hamil tujuh bulan, namun itu tidak menghalang penyanyi Ernie Zakri untuk turun padang membantu mangsa-mangsa banjir.

Menerusi satu perkongsian di Instagram, Ernie memuat naik videonya menghulurkan bantuan kepada mangsa banjir di beberapa lokasi di Shah Alam bersama suaminya, Syamel.

BACA: Hamil 7 Bulan, Ernie Zakri Masih Mampu Nyanyi Nada Tinggi

“Terima kasih izinkan saya ikut kam, shurami (suami)! Pengalaman naik lori. Sampai bayi dalam perut bergerak-gerak gembira.

“Syukur Allah SWT permudahkan urusan kami semalam. Semoga ada kesempatan lagi untuk turut sama membantu. Amin,” katanya.

Sementara itu, menerusi satu perkongsian berbeza, Ernie meluahkan rasa sayu melihat situasi banjir melanda di beberapa kawasan Lembah Klang serta bersyukur ramai yang turun padang menghulurkan bantuan.

“Assalamualaikum semua. Sayu sangat bila baca berita tentang kejadian banjir. Saya tahu ramai sangat rakyat Malaysia yang turun padang membantu. Syukur alhamdulillah.

“Walaupun kita rasa duduk di rumah sahaja tidak membantu, tapi bila kita kongsikan apa-apa info tentang banjir (mangsa), itu sudah besar pahalanya,” katanya.


Shila Amzah Sudah Failkan Cerai, Suami Enggan Keluar Rumah

Tiada angin tiada ribut, perkongsian terbaru penyanyi Shila Amzah mengejutkan ramai apabila memaklumkan sudah menfailkan cerai.

Perkara itu dimaklumkan oleh Shila menerusi Instagram miliknya sebentar tadi. Menerusi entri itu, Shila berkata sudah dua bulan dia bersama anaknya tinggal di rumah kedua ibu bapanya.

Namun, satu demi satu dugaan menimpa apabila rumah ibu bapanya di Langat dinaiki air dan kini mereka sekeluarga menumpang di rumah makciknya selepas hilang tempat berteduh.

Kata Shila lagi, perceraiannya masih dalam proses apatah lagi pihak sebelah sana seolah mahu memanjangkan perkara tersebut.

Ujarnya lagi, dia tidak boleh bersabar lagi kerana Shila berkata dia kini cuba sebaik mungkin untuk menjaga hati dan nama semua pihak.

Menurut Shila, dia mempunyai rumah di Cyberjaya namun tidak selesa untuk pulang kerana suaminya masih berada di rumahnya.

“Sha dah file cerai ..but unfortunately still on going process sebab dia decide nak prolong benda ni..Cuma bila dah jadi macamni, sha dah tak boleh nak sabar lagi sebab Sha pun trying my hardest to survive and jaga hati dan nama baik semua orang.

“Sekarang bila tengok rumah di Langat dah jadi macam ni.. rasa sedih sangat, sebelum ni tumpang berteduh kat rumah mak abah..tapi sekarang kita semua pula hilang tempat berteduh ,sekarang kita semua tumpang rumah Aunty sha. Sha ada rumah kat Cyberjaya pun tak selesa nak balik sebab si dia masih berada di rumah sha,” tulisnya.

Kata Shila, dia bersama anak dan semua keluarganya tinggal di satu bilik buat sementara waktu sehingga banjir di rumah ibu bapanya reda.

Terdahulu, Shila mendirikan rumah tangga dengan Haris Idraki Elias pada April 2018. Pasangan itu dikurniakan seorang cahaya mata lelaki, Seth Uwais kini berusia dua tahun.


Bawa Anak Tengok Keadaan Banjir, Achey Mahu Tiara Lihat Ujian Allah

Baru-baru ini perkongsian pelawak Achey membawa anaknya, Tiara turun padang mengagihkan bantuan kepada mangsa banjir mengundang pelbagai reaksi netizen.

Menjelaskan tindakannya itu, Achey berkata dia membawa anaknya adalah untuk memperlihatkan realiti kehidupan dan ujian Allah SWT.

BACA: Kini Bergantung Tahap Oksigen Paling Tinggi, Achey Harap Ibu Terus Kuat

Kata Achey lagi, meskipun anaknya itu masih kecil namun perlu didedahkan dengan isu semasa dan keadaan sekeliling. Ujarnya, dia membawa Tiara ke lokasi tidak berbahaya.

“Ramai yang mengulas mengatakan saya membahayakan nyawa Tiara, namun realitinya tidak begitu kerana saya sendiri tak berani hendak ke tempat yang air masih berada di paras tinggi. Apa yang penting segala langkah keselamatan turut dititik beratkan.

“Saya mahu anak melihat ujian Allah SWT dan segalanya boleh berlaku sekelip mata. Ini adalah realiti kehidupan dan setiap insan diuji dalam pelbagai bentuk,” katanya.

Difahamkan, Achey sedang dalam perjalanan ke pusat perpindahan sementara (PPS) berhampiran kawasan rumahnya untuk menghulurkan bantuan berbentuk keperluan asas kepada mangsa-mangsa banjir.

“Kawasan berhampiran rumah saya turut terkesan akibat banjir, bahkan sebelum ini saya pernah ke Merbau Sempak yang dekat dengan Saujana Utama.

“Ketika ini saya sedang memberikan bantuan berdekatan kawasan Parit Mahang, Bukit Cerakah dan Bukit Kuching. Semoga sedikit sebanyak dapat meringankan beban mereka yang diuji dengan bencana ini,” katanya.


Linda Rafar Mohon Orang Ramai Jangan Post Gambar Makanan, Percutian

Sejak Jumaat lalu, negara dikejutkan dengan musibah banjir melanda di beberapa kawasan di Lembah Klang sehingga mengakibatkan ramai yang musnah harta benda dan hilang tempat tinggal.

Terkesan dengan apa yang menimpa ramai mangsa banjir, menerusi satu perkongsian pelakon dan penyanyi Linda Rafar meminta agar orang ramai tidak berkongsi gambar makanan dan sedang bercuti di media sosial.

Kata Linda lagi, dia berharap mereka yang tidak terkesan dengan banjir supaya peka dengan keadaan sekeliling serta menjaga hati ramai pihak di saat gerit ini.

“Tolong jangan lah post gambar makanan atau bercuti dulu masa rakyat terseksa dengan keadaan banjir.. Tak tolong tak apa, tapi tak perlu lah nak tunjuk dalam media sosial dalam keadaan tengah kritikal! Tolong lah jaga hati ramai pihak yang tak makan dan terkesan,” tulisnya.

Perkongsian Linda itu mendapat pelbagai reaksi daripada pengikutnya yang bersetuju dengan kenyataan Linda itu apatah lagi masih ada mangsa banjir yang terkandas.

Kata netizen lagi, ada mangsa yang tidak makan dan kesejukan akibat musibah banjir. Malah, ada yang mengatakan adalah lebih baik kita bermuhasabah diri di atas apa yang berlaku.


Selepas 3 Tahun Episod Duka, Intan Saleh Kembali Bergelar Isteri

Hampir tiga tahun bergelar ibu tunggal, bekas madu pelakon Izreen Azminda iaitu Intan Saleh akhirnya kembali bergelar isteri.

Menerusi Instagram, Intan berkongsikan video majlis pernikahannya yang akhirnya sah bergelar isteri kepada seorang jejaka yan dikenali sebagai Aizam Yahya.

Pasangan pengantin itu dilihat cantik dan segak mengenakan sepersalinan berwarna peach. Intan dilihat sebak ketika suami menyarungkan cincin ke jari manisnya.

Menerusi satu perkongsian lain, Intan memuat naik gambar bersama suami dan dua anaknya di hadapan pelamin serta kapsyen berharap rumah tangga yang dibina kali ini kekal hingga ke syurga.

Perkongsian Intan mendapat pelbagai reaksi daripada netizen yang tidak melepaskan peluang mengucapkan tahniah serta mendoakan perkahwinan kedua Intan akan berkekalan.

Terdahulu, Intan Saleh pernah bernikah dengan seorang pemuzik dikenali sebagai Ude. Namun, bercerai lima tahun berumah tangga. Hasil perkahwinan tersebut mereka dikurniakan 2 orang anak lelaki.


Tak Boleh Tidur, Anzalna Nasir Mahu Bantu Mangsa Banjir

Sejak beberapa hari lalu, negara dikejutkan dengan musibah banjir menimpa di sekitar Lembah Klang sehingga menyebabkan ribuan penduduk terjejas.

Terkesan dengan apa yang menimpa mangsa banjir, pelakon Anzalna Nasir berkata dia tidak sampai hati melihat banyak kediaman dinaiki air sehingga merosakkan harta benda.

BACA: Bapa Jadi CEO FINAS, Anzalna Akui ‘Didekati’ Untuk Dapatkan Kerja

“Sedih tengok banyak rumah dinaiki air, kereta dan motor rosak. Semoga tabah menghadapi dugaan dan moga dipermudahkan segalanya.

“Insya-Allah, Anzalna akan tolong apa yang termampu. Kepada keluarga yang mempunyai anak kecil, tolong DM (mesej) kalau memerlukan pertolongan dari segi keperluan harian,” tulisnya.

Kata Anzalna lagi, dia tidak lena tidur malam apabila mengenangkan mangsa banjir lebih-lebih lagi jika ada yang terkandas serta mempunyai anak-anak yang masih kecil.

“Selalunya bila hujan lena tidur tetapi kali ini tidak tidur pun tak apa sebab risau. Terfikir keluarga yang ada anak-anak kecil kesejukan,” katanya.

Terdahulu, beberapa kawasan Lembah Klang dinaiki air berikutan hujan berterusan yang turun sejak Jumaat lalu.